RTV Mir - Izbori na Kosovu 8. juna\nIzbori na Kosovu 8. juna\nČetvrtak, 08. maj 2014, 20:51\nPRIŠTINA - Predsednica Kosova Atifete Jahjaga saopštila je da će vanredni parlamentarni izbori na Kosovu biti održani 8. juna.\nJahjaga je to izjavila na konferenciji za novinare nakon konsultacija sa predstavnicima političkih stranaka u parlamentu.\nPredsednici Demokratskog saveza Kosova Isa Musatafa, Demokratske partije Kosova Hašim Tači i Alijanse za budućnost Kosova Ramuš Haradinaj, u razgovoru sa Jahjagom su se založiliza to da se izbori održe 8. juna.\nZa lidera pokreta Samoopredeljenje Aljbina Kurtija prihvatljiviji datum je 15. jun, kako bi Centralna izborna komisija (CIK) imala više vremena da organizuje izbore.\nLider Alijanse za novo Kosovo Bedžet Pacoli je, takođe, protiv toga da se izbori održe 8. juna, a presednica CIK-a Valjdete Daka je kazala da će CIK učiniti sve da bude spremna da organizuje fer i poštene izbore.\nSrbi, okupljeni oko najjače Građanske inicijative "Srpska", u narednim danima odlučiće da li će učestvovati na izborima. Predsednik opštine Gračanica, jedan od lidera GI "Srpska" Branimir Stojanović, veruje da će odluka biti pozitivna.\nPredsednik liste "Srpska" Vladeta Kostić ocenjuje da je 30 dana kratak rok za pripremu izbora na najbolji način.\nPrema njegovom mišljenju, period za organizovanje izbora je kratak, kao i vreme da Centralna izborna komisija pripremi uslove za fer i korektne izbore, s obzirom na to da situacija i u CIK-u, kako je rekao, "nije sjajna". Međutim, dodao je Kostić, datum je već određen i mi stoga apelujemo na EU i međunarodnu zajednicu da izvrši pojačani monitoring izbora posebno kada se imaju u vidu prethodni izbori održani 2010. godine. Stojanović kaže da je najjača srpska lista spremna na saradnju sa drugim srpskim strankama radi zajedničkog nastupa na izborima. Slobodan Petovic, lider Srpke liberalne stranke koja je do sada sarađivala sa Prištinom, već se opredelila za učešće na izborima, predlaže formiranje zajedničke liste srpskih stranaka Kosovski zvaničnici prihvatili su zahtev evropskih diplomata da regularnost parlamentarnih izbora prati i posebna misija Evropske unije, na čemu je, kako prenose mediji, insistirao i evropski komesar za proširenje Štefan File, koji je u utorak posetio Prištinu.


Energyobserver - NEMČKA / SRBIJA / MERKEL I BRNABIĆ O KOSOVU, EVROINTEGRACIJAMA I EKONOMSKOJ SARADNJI\nNEMČKA / SRBIJA / MERKEL I BRNABIĆ O KOSOVU, EVROINTEGRACIJAMA I EKONOMSKOJ SARADNJI\nNemačka kancelarka Angela Merkel izjavila je u Berlinu da Nemačka i Francuska pokušavaju da pokrenu dijalog Beograda i Prištine, kao i da se nešto uradi po pitanju taksi koje je Priština uvela na proizvode iz centralne Srbije. Istovremeno je premijerka Srbije istakla da je pitanje Kosova jedina tačka nerazumevanja i neslaganja Srbije i Nemačke.\nPosle razgovora sa premijerkom Srbije Anom Brnabić, Merkel je rekla da ne može da komentariše navode da bi Nemačka i Francuska mogle da imenuju specijalnog izaslanika za dijalog Beograda i Prištine.\nMerkel je dodala da bi trebalo nastaviti proces rešavanja problema Kosova i dodatno ga unaprediti, kako bi se postiglo rešenje.\nNa zajedničkoj konferenciji za novinare 18. septembra Brnabić je rekla da je pitanje Kosova jedina tačka nerazumevanja i neslaganja Srbije i Nemačke, ali da je važno da se o toj temi razgovara, jer bez dugoročno održivog rešenja tog pitanja i pomirenja Srba i Albanaca neće biti drugačije budućnosti za Balkan.\n"Pitanje Kosova i Metohije je svakako jedina tačka neslaganja i nerazumevanja, ali nama je Nemačka jedan od najvažnijih partnera i koliko god se ne slagali po nekim pitanjima, najvažnije je da sa Nemačkom razgovaramo, da čujemo mišljenje i savet, da predstavimo našu poziciju i vidimo da li zajedno možemo da približimo stavove i dođemo do dugoročnog održivog rešenja", rekla je Brnabić.\nNemačka kancelarka i premijerka Srbije razgovarale su i o situaciji u regionu, a Merkelova je istakla da je raduje što se Berlinski proces pokazao kao veoma koristan i doveo do velikih mogućnosti i aktivnosti saradnje.\nBrnabić je, uz napomenu da evropske integracije ostaju strateški cilj Srbije, zamolila kancelarku za dalju podršku Nemačke evropskom putu Srbije, zahvaljujući na dosadašnjoj političkoj, finansijskoj, tehničkoj i stručnoj pomoći na tom putu.\nKako je navela, cilj njene posete Berlinu jeste da se učvrste odnosi dve zemlje, naročito u oblasti ekonomije, uz najavu da je vreme da se pokrene novi talas nemačkih investicija u Srbiji.\nMerkelova je navela da je oko 400 nemačkih preduzeća aktivno u Srbiji i da u njima radi oko 60.000 zaposlenih.\n"Želim da naglasim da predsednica vlade nije posvećena samo borbi protiv nezaposlenosti i rastu ekonomije Srbije, nego i digitalizaciji i digitalnoj transformaciji", rekla je Merkelova dodajući da Srbija u tome prednjači.\nTo je, kako je navela, važan signal mladima i investicija u budućnost, jer je upravo među njima velika nezaposlenost.\n19.09.2019 · NEMČKA_/_SRBIJA


Najbolji hoteli u Andorno Micca u 2019: TripAdvisor\nTurizam u Andorno Micca\nHoteli u Andorno Micca\nNoćenja s doručkom u Andorno Micca\nRestorani u Andorno Micca\nAktivnosti u Andorno Micca\nFotografije Andorno Micca\nMapa Andorno Micca\nSvi hoteli u Andorno Micca\nNajbolji hoteli - Andorno Micca, Italija\nHoteli - Andorno Micca\n3 od 3 objekta su dostupna u Andorno Micca\nekonomska klasa noćenje s doručkom sa najviše komentara – Andorno Micca\nBr. 1 u pogledu odnosa cena/kvalitet od 3 smeštajna objekta u Andorno Micca\nromantični kućica sa najvećom popularnošću – Andorno Micca\nprikladni za porodicu kućica sa najviše komentara – Andorno Micca\nkućica sa pogodnošću restoran sa najviše rezervacija – Andorno Micca\nBr. 2 u pogledu odnosa cena/kvalitet od 3 smeštajna objekta u Andorno Micca\nBr. 3 u pogledu odnosa cena/kvalitet od 3 smeštajna objekta u Andorno Micca\nČesta pitanja o hotelima – Andorno Micca\nKoji su najbolji hoteli u blizini atrakcije Chiesa di San Lorenzo?\nAlbergo NONAJ, Vistaterra i Sina Villa Matilde su neki od najpopularnijih hotela za putnike koji traže smeštaj u blizini atrakcije Chiesa di San Lorenzo. Pogledajte celu listu: Hoteli u blizini: Chiesa di San Lorenzo.


Niška televizija » Trojica povređenih radnika nisu u kritičnom stanju\nTrojica povređenih radnika nisu u kritičnom stanju\nObjavljeno 09.02.2015. 12:03\nBEOGRAD - Državni sekretar u Ministarstvu spoljnih poslova Veljko Odalović izjavio je danas da trojica povređenih srpskih radnika u požaru u Rusiji nisu u kritičnom stanju.\nOdalović je za RTS kazao da su ruski mediji već objavili imena poginulih, ali da je neophodno sačekati zvaničnu potvrdu ruskih vlasti, kako bi se porodicama saopštili provereni podaci.\nOn je napomenuo da su konzul i srpska ambasada u Moskvi u stalnom kontaktu sa ruskim organima vlasti i da će preduzeti sve administrativne i druge poslove, uključujući prevoz stradalih i povređenih radnika.\n„To su procedure koje traju danima. Ne očekuje se da se sve to okonča u narednih nekoliko dana“, rekao je Odalović.\nOn napominje i da je požar u Sibiru, u kojem je poginulo šest radnika iz Srbije, bio takav da je neodgovorno prema porodicama izaći bez zvanične potvrde imena stradalih.\nDržavni sekretar u Ministarstvu spoljnih poslova navodi da su od Ruske federalne službe dobili potvrdu da su radnici imali dozvolu za rad i da su u Rusiju otišli pod „koliko-toliko, kontrolisanom procedurom“.\n„To je posao koji radi ruska firma „Rusnjeft“ i angažovan je jedan broj ljudi koji radi tamo“, kaže Odalović i objašnjava da je mesto Salehard, na sibirskom poluostrvu Jamal, praktično blizu Severnog pola i da je juče temperatura bila minus 27 stepeni, a da nekada ode i do minus 50.\nUz napomenu da su radnici bili smešteni u kontejnerskom naselju, Odalović je dodao da se pretpostavlja da su požar pokrenule električne instalacije.\nOdalović je dodao da je odlazak radnika u Rusiju ozbiljan problem, jer se ljudi najčešće jave tek kada budu prevareni ili ostavljeni bez igde ičega.\nOn smatra da problem nije u saradnji država, već interesnih grupa koje pokušavaju da u tom praznom prostoru regularnih aranžmana ostvare ekstraprofit.\n„Imali smo na desetine radnika koji su bili izbačeni, ostavljeni bez dinara… Morali smo da pomognemo da vratimo te ljude, da ih transportujemo“, rekao je Odalović i na slučaj srpskih radnika koji su u Sočiju boravili u građevinskim naseljima bez dozvole.\nSindikat radnika građevinarstva i IGM Srbije traže od Vlade Srbije da proglasi Dan žalosti zbog pogibije šestorice radnika iz Srbije u Sibiru, a od resornih ministarstava, inspekcijskih i pravosudnih organa da hitno utvrde odgovornost pojedinaca i institucija koji su doveli do te tragedije.\nSindikalcii udruženja poslodavaca traže da se upućivanje na rad građevinskih radnika u inostranstvo reguliše zakonom ili kolektivnim ugovorom kojim bi se utvrdili minimumi prava i obaveza u pogledu uslova rada, smeštaja i bezbednosti na radu.\n„Takođe, smatramo da svima, koji ne poštuju zakone ove zemlje ni druga obavezujuća akta i žele da na muci i znoju građevinskih radnika brzo dođu do kapitala, bogatstva i drugih simbola „gazda“ elite, budu oduzete licence i zabrani im se rad u građevinarstvu“, navodi se u saopštenju Sindikata radnika građevinarstva i IGM Srbije.\nSindikat je izrazio saučešće porodicama tragično nastradalih radnika u požaru koji se tokom vikenda dogodio na gradilištu sibirskog poluostrva Jamal, dok su trojica povređena.\nU prvim informacijama nakon tragedije mediji su javili da su radnici bili angažovani preko kompanije „Velestroj“ koja je u Srbiji registrovana na dve adrese i od 2012. godine na rad u Rusiju šalje zavarivace, bravare i radnike slicnih profila.\nTokom jučerašnjeg dana na telefone te kompanije niko se nije javljao, a na fejsbuk profilu firme nema značajnijih informacija o kompaniji osim uobičajenih pitanja građana koje zanima da li je posao koji se nudi siguran i koga mogu da kontaktiraju.\nPrema informacijama kojima raspolažu sindikalci, a koje je dobio od radnika koji su radili na gradilištima u Rusiji, firma „Velestroj“ je očigledan primer društveno i socijalno neodgovornog preduzeća koje zabranjuje sindikalno organizovanje, nepoštuje radnička prava, neprimenjuje mere za bezbedan rad, neisplaćuje redovno zarade i druge naknade radnicima koji\nrade u inostranstvu“.\nDržavni sekretar u Ministarstvu spoljnih poslova Veljko Odalović je, međutim, rekao da je radnike iz Srbije angažovala ruska firma Rusnjeft, te da su oni dobili potvrdu da su radnici imali dozvolu za rad i da su u Rusiju otišli pod „koliko-toliko, kontrolisanom procedurom“.\nOdalović je objasnio da je mesto Salehard, na sibirskom poluostrvu Jamal, praktično blizu Severnog pola, gde je spoljna temperatura juče iznosila -27 stepeni, a da se nekada spušti i do -50.\nRadnici su bili smešteni u kontejnerskom naselju. Pretpostavlja se da su požar pokrenule električne instalacije, kazao je državni sekretar.\nOdalović je dodao i da su konzul i cela srpska ambasada u Moskvi u stalnom kontaktu sa ruskim organima vlasti i da će uraditi sve administrativne i druge poslove, uključujući prevoz stradalih i povređenih radnika.\nTo su procedure koje traju danima. Ne očekuje se da se sve to okonča u narednih nekoliko dana, rekao je državni sekretar.\nOdalović je istakao i da je odlazak radnika u Rusiju ozbiljan problem, jer se ljudi najčešće jave tek kada odu i budu prevareni, ili ostavljeni bez igde ičega, bez jedne rublje da se vrate kući.\nInače, Sindikat radnika građevinarstva i IGM Srbije napominje da je nedavno uspeo da radnike preduzeća „Ratko Mitrović Dedinje“, koji su članovi tog sindikata, spreči da odu na rad u inostranstvo preko ove firme zbog toga što u ponuđenim ugovorima o radu nije bilo garancije u pogledu redovnosti isplata zarada, sigurnih i bezbednih uslova rada i smeštaja.\nTakođe, radnike koji su radili na projektu „NPZ Volgogradski“ u Ruskoj Federaciji, a koji su dobili otkaze zahtevajući isplatu zarada i nameravajući da se sindikalno organizuju, naše advokatske kancelarije zastupaju u tužbi za neisplaćene zarade i poništenje otkaza, piše u saopštenju sindikata.\nTanjug 09.02.2015 10:44\nHrvatska iskustvima u medijskoj reformi (VIDEO)\nU 138 udesa 39 lica povređeno, jedna osoba smrtno stradala


Novi ispit funkcionalnosti\nI dok koalicioni partneri iz Vlade Srbije najavlju glasanje za smenu vojnog ministra Prvoslava Davinića, iz izjava crnogorskih političkih aktera još uvek se ne nazire jasan stav, a time i budućnost jedine značajnje integrativne institucije na novou državnog okvira Srbije i Crne Gore. Uticaj Podgorice biće itekako velik i kretaće se u skladu dosadašnjom tradicijom njihovog postojanja u zajednici i tendencije da se referendumom iziđe iz državne tvorevine, procenjuje savetnik za odbranu srpskog predsednika Bojan Dimitrijević.\n“Tako da u toj sadašnjoj varijanti njihovog političkog opredeljenja će sigurno ležati mnogo pitanja, od podrške nekom od kandidata iz Beograda, odnosno mogućnosti da Crna Gora istakne sadašnjeg zamenika ministra odbrane za funkciju ministra odbrane, znači gospodina Vukašina Maraša, ili do prostog prolongiranja odluke tako što bi kvorum u Parlamentu Državne zajednice bio opstruisan. Tako da su nam vidovi reakcije zvanične Podgorice još uvek, reklo bi se, nejasni i postoji čitav spekatar mogućnosti da Podgorica utiče direktno na izbor ministra odbrane odnosno na njegov eventulani neizbor.”\nNakon početnog političkog razračunavanja i međusobnog optuživanja, predstavnici vladajućih srpskih partija sada su saglasni da vojna afera nema političku pozadinu i da ne može da izazove nestabilnost na nivou Državne zajednice Srbija i Crna Gora. To se može protumačiti iz govora srpskog premijera Vojslava Koštunice:\n“Stvari su potpuno jasne, to je moj stav i stav Vlade Srbije u ovom trenutku, ostavka ministra Davinića zbog objektivne odgovornosti. To je prosto uobičajen postupak u demokratskim državama. Zatim, istarajaćemo na tome da se utvrdi istina kod nadležnih organa o celom ovom slučaju i najzad, stvar se nalazi u ovom trenutku u rukama specijalnog tužioca. Prosto uveren sam da ćemo do te istine doći.”\nStranka G17 Plus, čiji je Davinić kao ministar odbrane bio kadar, u četvrtak podnosi Skupštini Srbije i Crne Gore zahtev za smenjivanje, kategorično najavljuje funkcioner stranke Miloljub Albijanić:\n“Naravno, i više poslanički grupa samih koalicionih partnera će glasati za smenu. Kao što primećujete i političke izjave lidera u Crnoj Gori jasno je da neće uticati na smenu ministra odbrane. Postoje mnoga odgovorna lica u nizu, neko zbog takvih stvari mora da ide u zatvor.”\nKomplikovanu proceduru glasanja u kojem dve članice moraju obezbediti većinsku podršku bilo kom predlogu, pa i samoj smeni ministra, pojašnjava predsednik Parlamenta Zoran Šami:\n“Sve odluke u Skupštini, prema Ustavnoj povelji, donose se apsolutnom većinom poslanika Srbije i apsolutnom većinom poslanika iz Crne Gore, što će reći da za svaku odluku, da bi bila doneta, mora da glasa najmanje 46 poslanika iz Srbije i najmanje 18 poslanika iz Crne Gore.”\nIstovremeno, poslanička grupa Srpske radikalne stranke u Parlamentu Državne zajednice smatra da je to nivo na kojem se mora razmatrati odgovornost za učinjene propuste, ali i budućnost Srbije i Crne Gore, kaže zamenik šefa Radikala Tomislav Nikolić:\n“Ovo je velika kriza, velika afera koja potresa odnose između Srbije i Crne Gore i samo Bog zna kako bi sve ovo moglo da se završi, ukoliko zaista na odgovoran način ne utvrdimo potpunu istinu i ukoliko ne ukažemo na krivce. Ja ne verujem da vlast to može.”\nOdlaganje zakazane sednice Vrhovnog saveta odbrane, koje je tražio srpski predsednik Tadić jer na dnevnom redu nije bilo rasprave o nabavci vojne opreme i utvrđivanja odgovornosti čelnih ljudi Vojske, odložilo je suočavanje sa činjenjicom da dve republike uskoro moraju jasno iskazati stav prema instituciji koja u dve članice ima i različit tretman i politički odnos vladajućih oligarhija.


Saradnja sa Univerzitetom iz Turske - Crna Gora - Turska\nHome » ANALIZE » Saradnja sa Univerzitetom iz Turske\n07/04/2014\tin ANALIZE, Crna Gora, DRUŠTVO, Fudbal, Košarka, Obrazovanje, Odbojka, Ostalo, Rukomet, SPORT, Sport, Turska, Vijesti Leave a comment\nDekan Fakulteta za sport i fizičku kulturu Duško Bjelica, rekao je da je ta ustanova potpisala ugovor o saradnji sa kolegama iz Turske.\n“Potpisali smo Sporazum o saradnji sa Fakultetom za obrazovanje, Departmanom za sport i fizičko vaspitanje sa Nevšehir Univerzitetom iz Turske koji je zasnovan na uspostavljanju saradnje na nivou zajedničke istraživačke djelatnosti, i razmjene nastavnog osoblja i studenata. Rezultati Sporazuma su vidljivi i već postoje, prije svega što su kolege sa Departmana za sport i fizičko vaspitanje na Nevšehir Univerzitetu učesnici na našoj međunarodnoj konferenciji CSA, skupa smo prijavili predlog projekta na poziv resornih ministarstava za bilateralnu saradnju, kao i Melvana protokol razmjene nastavnog osoblja i studenata”, kaže Bjelica.\nNevšehir Univerzitet je osnovan 17. maja 2007. godine.“Ovaj Univerzitet se sastoji od Fakulteta za hotelijerstvo, Ekonomskog fakulteta, Fakulteta administrativnih nauka , Fakulteta medicine, a sve naborjane univerzitetske jedinice su pripadale Hacettepe Univerzitetu, dok su Fakultet za trgovinu, Fakultet za obrazovanje, Mašinski fakultet osnovani nakon osnivanja Nevšehir Univerziteta.\nOvaj univerzitet ima i Institut društvenih nauka i Institut za nauku. Nevšehir Univerzitet je na raspolaganju studentima i naučnicima sa svojih četiri kampusa , uključujući glavni kampus, i na putu je da bude jedan od najistaknutijih univerziteta u Turskoj sa više od 3.500 studenata, fizičkih i društvenih kapaciteta i velikog broja akademskog osoblja čiji radovi su zasnovani na energičnom istraživanju.\nNevšehir Univerzitet, koji se nalazi u regionu Kapadokija koja je jedan od najvažnijih turističkih centara Turske je od vitalnog značaja za razvoj i prosvetljenje turskog društva, nadam se da će i našim studentima i nastavnicima biti od koristi. Naš fakultet je i do sada bio visoko regionalno pozicioniran,a između ostalih već imamo odličnu sradnju i sa METU univerzitetom iz Ankare ,ističe dekan Bjelica .\nsaradnja univerziteta turske i crne gore\t2014-04-07\nTagged with: saradnja univerziteta turske i crne gore\nPrevious: Turska auto-industrija bilježi nove rekorde\nNext: Turoperatori iz Turske boravili u Crnoj Gori


Mogerini: Za rješavanje sirijskog sukoba ne postoji nikakvo rješenje osim političkog – Minber\ntra. 15, 2018 at 7:40 pm\nMogerini: Za rješavanje sirijskog sukoba ne postoji nikakvo rješenje osim političkog\nadmin 4 godine ago 909 views\nEvropska unija podržava sve napore usmjerene na sprječavanje upotrebe hemijskog oružja, poručila je visoka predstavnica EU za vanjsku politiku i sigurnost Federika Mogerini, pišu Vijesti.ba.\nU zvaničnoj izjavi povodom posljednjih događaja u Siriji, Mogerini je istakla da je EU informisana o ciljnim napadima SAD-a, Francuske i Velike Britanije na glavna postrojenja za proizvodnju hemijskog naoružanja u Siriji, kao i o posebnim mjerama preduzetim u cilju sprječavanja daljeg korištenja hemijskog oružja i hemijskih supstanci kao oružja od strane sirijskog režima.\nKako je napomenula, EU naglašava da za rješavanje sirijskog sukoba ne postoji nikakvo rješenje osim političkog.\n“Zajednički cilj nam je da spriječimo bilo kakve eskalacije nasilja, koje bi krizu u Siriji mogle pretvoriti u šire regionalne sukobe, uz ogromne posljedice za Bliski Istok i cijeli svijet”, poručila je Mogerini, prenose Vijesti.ba.\nEU je pozvala sve strane u sukobu, naročito režim u Siriji i njegove saveznike, da ohmah prekinu prekinu vatru i da obezbijede humanitarni pristup i medicinske evakuacije, jednoglasno dogovorene Rezolucijom 2401 Savjeta bezbjednosti.\nMogerini je, između ostalog, poručila da će druga Briselska konferencija o Siriji, koja će biti održana od 24. do 25. aprila 2018. godine, a kojom zajedno predsjedavaju EU i UN, biti prilika za čitavu međunarodnu zajednicu da ponovo pokrene svoju konzistentnu podršku političkom procesu i da uloži nova obećanja pomoći glavnim žrtvama ovog tekućeg sukoba, odnosno sirijskog naroda unutar i izvan Sirije.


Tri namirnice koje ne treba jesti pre 10 sati\nA. J. 8. septembra 2021. 07:22\nAko želite da budete fit, postoje tri namirnice koje bi trebalo izbegavati rano ujutru, savetuju nutricionisti.\nMnogi vode bitku sa viškom kilograma, i pridržavaju se raznih pravila i saveta, kako bi postali i ostali fit. Doručak je posebno važan kod zdrave i izbalansirane ishrane, ali neke namirnice mogu i te kako uticati na liniju ako se konzumiraju rano ujutru.\nNutricionisti savetuju da doručak nikako ne treba preskakati, ali treba voditi računa o namirnicama koje mogu imati loš uticaj na organizam, ako se jedu pre 10 sati ujutru.\nIako sadrži puno vitamina, među kojima su najvažniji A i E, osim zdravih masnoća sadrži i dosta zasićenih koje mogu štetno da utiču na srce i krve sudove i doprinesu gojenju.\nUmesto toga nutricionisti predlažu maslac od kikirija, jer smanjuje osećaj gladi.\nJogurt sa malim procentom masnoća\n“Lajt” namirnice posebno se kupuju kada se vodi računa o ishrani, ali to nije uvek pravo rešenje. Stručnjaci tvrde da mlečni proizvodi sa malim procentom masnoća ne sadrže dovoljno proteina i upravo zbog toga će se brže osetiti glad.\nIstraživanja su pokazala da jogurt s većim procentom masnoća doprinosi gubitku kilograma, za razliku od njegove „lajt“ varijante.\nNutricionisti tvrde da većina voćnih sokova sadrži jednaku količinu šećera kao i kupovni sok, što ih čini jednim od najgorih izbora za doručak, kao i konzumaciju uopšte.\nJedan od razloga što unos sokova ne doprinosi mršavljenju je i taj što mnogi ljudi dok ne žvaću hranu nemaju osećaj da su išta uneli u organizam, pa brzo požele da pojedu nešto „konkretno“, piše Magazin novosti.


Prilika za fintech startape — prijavite se za regionalni Elevator Lab Challenge i izborite se za nagradu od 10.000€ i akceleratorski program u Beču - startit\nPrilika za fintech startape — prijavite se za regionalni Elevator Lab Challenge i izborite se za nagradu od 10.000€ i akceleratorski program u Beču\nRegionalni Elevator Lab Challenge organizuje Raiffeisen banka, a prijave su otvorene do 10. avgusta.\nAna Petrović - 3. Avgust, 2019.\nOvog leta će se održati regionalno takmičenje fintech startapa, Elevator Lab Challenge, u organizaciji Raiffeisen banke u Bosni i Hercegovini, Hrvatskoj i Srbiji. Nakon tri lokalna takmičenja u Beogradu, Zagrebu i Sarajevu, pobednici sva tri takmičenja imaće priliku da se bore na regionalnom finalu u Beogradu.\nUčešćem na lokalnom takmičenju startapi će imati priliku da osvoje nagradu od 5.000 evra i plasiraju se u finale regionalnog takmičenja u Beogradu, kao i direktan plasman u polufinale globalnog Elevator Lab Programa Raiffeisen Bank International u Beču. Osim toga, ovo je prilika za sve startape da dobiju vredne povratne informacije o svom proizvodu od relevantnih stručnjaka iz industrije.\nNajbolji startapi po izboru stručnog žirija u Beču postaju deo četvoromesečnog Elevator Lab programa, gde će dobiti obuku i mentorstvo RBI-a, ali i finansijsku podršku za razvoj svog pilot proizvoda, i to bez uzimanja vlasničkog udela. Pored toga, takmičari dobijaju i priliku da dodaju svoju inovaciju unutar mreže Raiffeisen grupe i time dosegnu 16,1 miliona klijenata.\nProgram je otvoren za sve startape koji imaju gotov MVP (minimalno održiv proizvod), posvećen osnivački tim koji se sastoji od najmanje dve uloge (npr. CEO i CTO) i razvijaju proizvod ili uslugu u oblasti napredne analitike i veštačke inteligencije, regulatorne tehnologije, obrade plaćanja i transakcija za usluge mobilnosti, cyber sigurnosti i slično.


Srbija i NATO 22 godine kasnije | TV KANAL 9 NOVI SAD\nNaslovna EMISIJE Srbija i NATO 22 godine kasnije\nSrbija i NATO 22 godine kasnije\nVIDEO K9: Šestu godinu zaredom, Institut za evropske poslove u saradnji sa Ninamedia istraživačkom kućom sproveo je, od 9. do 13. marta, istraživanje javnog mnjenja o odnosima Srbije i NATO-a. Istraživanje je rađeno na reprezentativnom uzorku od 1.202 ispitanika, a teme su bile podrška članstvu Srbije u NATO, razlozi bombardovanja i prihvatanje izvinjenja, zatim broj stradalih tokom bombardovanja, pomirenje, ocena, kao i korist saradnje.\nPrema ovom istraživanju primećen je blagi porast prosečne ocene odnosa Srbije i NATO, a smanjuje se i broj ispitanika koji se protive članstvu. Za bombardovanje krive SAD, Zapad i Miloševića. Veliki broj i dalje ne zna koliko je ljudi stradalo tokom bombardovanja. Većina smatra da nema koristi od članstva, trećina podržava saradnju, a petina bi prihvatila izvnjenje.\nProsečna ocena odnosa Srbije i NATO-a na skali od 1 do 5 iznosi 2,25, što je ispod proseka, međutim poredeći odnos Srbije i NATO-a kroz prethodne istraživačke talase, uočen je blagi trend porasta visine prosečne ocene od 2018. dok u odnosu na prošlu godinu ocena stagnira.\nKada su u pitanju razlozi NATO bombardovanja, najveći broj naših građana navodi vojne interese SAD, zatim interes i političke razloge SAD i Zapada, stvaranje nezavisnog Kosova, politiku Slobodana Miloševiča i strateške i geopolitičke ciljeve.\nIstraživanje pokazuje i da bi petina ispitanka prihvatila izvinjenje NATO-a zbog bombardovanja, 68% njih se izjasnilo da ne bi, a 12% je neodlučnih i ovaj broj je u porastu.\nPodršku članstvu Srbije u NATO daje 10% građana Srbije, dok ih je 79% protiv, a 11% neodlučnih, što je, u poređenju sa prethodnim istraživanjima, bez karakterističnih promena.\nVećina ispitanika smatra da je od posledica NATO bombardovanja stradalo više od 2000 ljudi, trećina navodi više od 5000 ljudi, a da su poginule 754 osobe kaže 3.2% ispitanika, dok petina nije umela da se izjasni.\nDa Srbija ne može imati koristi od članstva u NATO-u smatra 63% građana, dok 18% smatra da je moguće da ista postoji, a 19% je neodlučno.\nKada je u pitanju podrška saradnje Srbije i NATO-a, 59% ispitanika je protiv, dok je 28% za, a neodlučnih je 13%.\nPrema istraživanju Instituta za evropske poslove, polovina ispitanika smatra da i posle 22 godine od bombardovanja još nije vreme za pomirenje, na strani pomirenja je 36% građana, a 15% nema jasan stav po ovom pitanju. Najveći procenat protivljenja pomirenju je u grupi mladih ljudi koji nisu bili ni rođeni ili su imali najviše sedam godina u vreme bombardovanja.\nU bombardovanju je uništeno i oštećeno 25.000 stambenih objekata, onesposobljeno 470 kilometara puteva i 595 kilometara pruga. Oštećeno je 14 aerodroma, 19 bolnica, 20 domova zdravlja, 18 dečjih vrtića, 69 škola, 176 spomenika kulture i 44 mosta, dok je 38 razoreno. Uništena je trećina elektroenergetskog kapaciteta zemlje, bombardovane su dve rafinerije – u Pančevu i Novom Sadu, a snage NATO-a su upotrebile i takozvane grafitne bombe za onesposobljavanje elektroenergetskog sistema.\nPrethodni tekstMere ostaju na snazi\nSledeći tekstNagrade najboljim mladim pesnicima


Lokalne samouprave obradile 100.000 zahteva za gradnju – Family Investment\nLokalne samouprave u prošloj godini obradile su gotovo 100.000 zahteva za gradnju, od čega je 85% pozitivno rešeno. Najuspešniji gradovi u izdavanju građevinskih, upotrebnih i drugih dozvola su Čačak, Sremska Mitrovica i Sombor, a među opštinama prva tri mesta zauzimaju Odžaci, Sopot i Bačka Topola, pokazala je analiza NALED-ovog Saveza za imovinu i urbanizam, na osnovu podataka iz sistema za podnošenje elektronskih prijava u APR.\nUspešnost je merena uzimajući u obzir broj rešenih i pozitivno rešenih predmeta. Podaci govore da većina uspeva da poštuje zakonske rokove i pozitivno odgovori na zahteve, ali ima i onih koji zaostaju za prosekom, pa se tako na začelju liste nalaze gradovi Beograd, Novi Pazar i Niš i opštine Novi Beograd, Čukarica i Zemun sa visokim procentom odbačenih zahteva.\n– NALED je kao učesnik u izradi Zakona o planiranju i izgradnji i softvera za elektronske građevinske dozvole, tokom prethodne dve godine u saradnji s Ministarstvom građevinarstva organizovao obuke za 5.000 službenika. Kako bismo nastavili podršku, 28. marta organizovaćemo info dan za sve lokalne samouprave koje nailaze na probleme u sprovođenju objedinjene procedure i žele da uhvate korak s najboljima – kaže predsednik NALED-ovog Saveza za imovinu i urbanizam Gojko Vrcelj.\nKada se posmatra brzina izdavanja dozvola u 2018, najefikasnija je bila opština Novi Kneževac, koja taj dokument izdaje u proseku za jedan radni dan, uz Čačak i Kikindu (tri dana). Sa druge strane, Beograd i Novi Sad izdvajaju se kao najsporiji među gradovima u izdavanju građevinskih dozvola sa prosečnih 27, odnosno 25 radnih dana, dok je opštini Bela Crkva potrebno skoro dvostruko više.\nTi podaci utiču i na slabiji rezultat i probijanje zakonskih rokova kada se posmatra republički prosek. Tako zakon propisuje rok od 25 dana za izdavanje lokacijskih uslova, dok je prosek na nivou cele Srbije 28 dana. Za dobijanje građevinske dozvole rok je pet dana, ali je republički prosek osam, dok je kod izdavanja upotrebne dozvole prosečno vreme sedam dana, a zakon propisuje pet.\nEfikasnost procedure izdavanja građevinskih dozvola je jedna od 10 kategorija koje ocenjuje Doing business izveštaj Svetske banke, a uspešnost zemalja zavisi od uslova poslovanja u glavnim gradovima. Na listi za 2019. Srbija je pala u ovoj kategoriji sa 10. na 11. mesto u svetu i iako to i dalje predstavlja izuzetan rezultat postoji bojazan da bi moglo da dođe do većeg pada u narednom izveštaju zbog čega je potrebno podržati Beograd da unapredi svoje procese i procedure.\nPrioriteti Saveza za imovinu i urbanizam u 2019.\nGodišnji izveštaj o izdavanju građevinskih dozvola u Srbiji predstavljen je na sednici Saveza za imovinu i urbanizam NALED-a. Ovom prilikom usvojen je i izveštaj o ključnim rezultatima i aktivnostima Saveza u prošloj godini, među kojima se ističe učešće u reformi katastra i uspostavljanju eŠaltera za upis nepokretnosti, kao i unapređenju niza sistemskih zakona – o stečaju, privrednim društvima, planiranju i izgradnji, naknadama, založnom pravu, porezima na imovinu, poreskom postupku i dr.\nU skladu sa odlukom članova, u 2019. Savez će se fokusirati na dalju reformu katastra u domenu pojednostavljenja poreskih prijava, kao i na unapređenje postupka priključenja na struju i izvršenja ugovora, što su dve oblasti koje meri Doing business i gde Srbija najviše zaostaje za dobrom poslovnom praksom. Cilj je i unapređenje postupaka komasacije, restitucije, konverzije i eksproprijacije.\nThis entry was posted in građevinarstvo and tagged #građevinarstvo, #propisi.


Srbija - Nadležni najavljuju projekat sadnje milion stabala - Bolja Zemlja\nSrbija – Nadležni najavljuju projekat sadnje milion stabala\nJedno zasađeno drvo mnogo znači, a milion stabala je pravo bogatstvo.\nMinistarstvo zaštite životne sredine u saradnji sa “Egzitom” pokreće veliki dugogodišnji projekat sadnje milion stabala. Njihov zajednički cilj je da pošumljavanjem smanje emisiju ugljen-dioksida i efekat staklene bašte. Glavna ideja je da se uključe i zemlje regiona kako bi zajedničkim snagama došli do cilja.\nMinistar, Goran Trivan, pozvao je sve institucije, fakultete, škole, civilni sektor i medije da se pridruže i uključe u ovaj veliki projekat.\n“U kontekstu klimatskih promena pitanje biodiverziteta postaje najvažnije planetarno pitanje i sadnja drveća i pošumljavanje je jedan od najboljih, najvažnijih i najubedljivijih načina da pokažemo da, čuvajući i unapređujući biodiverzitet sprečavamo posledice klimatskih promena i brinemo za budućnost i planete i budućih generacija. Sadnja drveća je način da ukažemo javnosti da u tehnokratskom vremenu uništavanja planete, u kome civilizacija učestvuje preko dva veka, možemo da projektujemo bolju i zdraviju budućnost života na Zemlji“, rekao je ministar Goran Trivan.\nOn je simboličnom sadnjom stabla kedra u Botaničkoj bašti “Jevremovac”, učestvovao u akciji sadnje 12 stabala, kojom se, uz finansijsku podršku Ministarstva zaštite životne sredine, obnavlja i unapređuje biodiverzitet tog jedinstvenog zaštićenog područja od izuzetnog naučnog i obrazovnog značaja.\nU prethodne dve godine u Srbiji je pošumljeno 280 hektara, a ove godine je raspisan konkurs kojim se finansijski podržava pošumljavanje.\nPrethodni tekstReč Struke, 2. deo: Dr Nenad Vasić preporučuje najbolje hibride za ovu sezonu\nSledeći tekstImaju ugovoren celokupan otkup: Kragujevčani osnovali Zadrugu za uzgoj lešnika i evo šta poručuju\nPšenica najzad dočekala s...\nStručnjaci savetuju: Ovo ...


Porodični vikend na Novom Beogradu - Dan u Beogradu\nNaslovna » Izlasci » Akcije » Porodični vikend na Novom Beogradu\nPorodiÄni vikend na Novom Beogradu\nAh Neša 15. maj 2018. Akcije Postavite komentar\nOpština Novi Beograd organizuje tradicionalno Porodični vikend 19. i 20. maja ispred TC Mercator povodom Međunarodnog dana porodice.\nCilj manifestacije Porodični vikend je očuvanje porodičnih vrednosti kao i obeležavanje Međunarodnog dana porodice koji se u svetu proslavlja 15. maja.\nU Bulevaru Zorana Đinđića, od Bulevara umetnosti do Ulice omladinskih brigada, svi građani koji budu došli od 10.00 do 18.00, uživaće u bogatom kulturnom, zabavnom, sportskom i eduktavnom programu namenjenom i prilagođenom celoj porodici.\nPosetioce Porodičnog vikenda očekuju mnogobrojni koncerti, predstave, zabavni park za najmlađe, animatori, sportski i društveni poligoni.\nTo će biti lepa prilika porodice provedu lep zajednički vikend u višečasovnom druženju koje će opština Novi Beograd organizovati za Novobeograđane, kao i sve zainteresovane Beograđane. (danubeogradu.rs)\nTagoviakcije izlasci međunarodni dan porodice opština novi beograd porodični vikend za dž\nPrethodni Festival Mirëdita, dobar dan! 2018\nSledeći Kreativni centar: Meg Rozof – Ono što sam bio


Klijent sa povlasticom — БАЛКАНСКИЕ НОВОСТИ\nKlijent sa povlasticom\nPostupanje prema Đukanoviću i članovima njegove porodice godinama je na meti kritika, Katniću i tužiocima iz njegovog tima najčešće se spočitava da pokušavaju da prikriju sve tragove. Od formiranja SDT-a, protiv Đukanovića su podnijete 32 krivične prijave — nijedna nije stigla do suda\nKatnić i Đukanović, Foto: Filip Roganović\nPredsjednik države Milo Đukanović početkom novembra “otpisao” je Specijalnom državnom tužilaštvu (SDT) iz kojeg su ga, takođe pismom, pitali o njegovim novootkrivenim of-šor firmama.\nPredmet “Pandora papiri” u kom je od Đukanovića traženo pisano izjašnjenje, formiran je početkom oktobra, nakon što je NVO MANS objavila podatke da su predsjednik Crne Gore i njegov sin Blažo Đukanović tokom 2012. na nekoliko of-šor destinacija osnovali tajne trastove i kompanije.\nPisano izjašnjenje, tvrde sagovornici, nije predviđeno zakonom, već predstavlja izuzetak (bez presedana) koji potvrđuje da Đukanović ima privilegovan status u SDT.\n”Taj način saslušanja i davanja izjave nije predviđen nijednim propisom. Ne postoji mogućnost da se neko u svojstvu građanina, ili osumnjičenog, izjašnjava pisano i da na taj način dostavalja svoja saznanja”, kaže advokat Veselin Radulović.\nДимитар Ковачевски избран за мандатар на новата влада\nBosnia Prosecution Re-files Stanic Indictment for Vlasenica Crimes\nКремль пытается сформировать за рубежом мнение о том, что ответственность за войну следует разделить между Украиной и РФ 02.05.2022\nAbazović: Nije lako sastaviti vladu, nadam se da ćemo je imati uskoro 18.02.2022


Što se tiče vakcina, testova i lijekova protiv COVID-19, bolesti uzrokovane koronavirusom, “nećemo štedjeti napor kako bismo osigurali njihov pristupačan i jednak pristup svim ljudima”, navedeno je u završnom saopćenju G-20 u nedjelju.\nPredsjednik Donald Trump “izrazio je važnost politika koje promiču radnike i porodice” tokom nedjeljnog sastanka, navodi se u izjavi koju je objavio sekretar Bijele kuće, prenosi Sputnik.\nNjemačka kancelarka Angela Merkel obećala je gotovo 593 miliona dolara. Ruski predsjednik Vladimir Putin ponudio je rusku vakcinu Sputnik V, a Kina saradnju na vakcinama, prenosi Fena.\nPrema web stranici Grupe, oni predstavljaju “oko 80 posto svjetske ekonomske proizvodnje, dvije trećine globalne populacije i tri četvrtine međunarodne trgovine”. Ove godine predsjedavajuća G-20 je Saudijska Arabija.


Održana Izborna sednica Skupštine Srpskog Dragon Boat saveza – Dragon Boat Serbia\nOdržana Izborna sednica Skupštine Srpskog Dragon Boat saveza\nPosted on 21/01/2021 by dragonboat\nProteklog vikenda održana je Izborna sednica Skupštine Srpskog Dragon Boat saveza. Na sednici je ponovo izabran dosadašnji predsednik Srpskog Dragon Boat Saveza Niko Cuca. Pored toga, imenovana su dva nova člana Upravnog odbora Zorica Kubiček i Živko Skalušević, kao i novi član Nadzornog odbora Snežana Pavlović, dok je za generalnog sekretara Saveza izabrana Ana Duduković.\nPredsednik SDBS-a Niko Cuca je podneo izveštaj o radu Saveza za 2020. godinu, u kojem je istakao da su, uprkos pandemiji korona virusa, održani VI Internacionalni Dragon Boat festival i Državno prvenstvo. Niko Cuca je izrazio posebno zadovoljstvo što je, zahvaljujući pridržavanju svih propisanih epidemioloških mera, ovo takmičenje uspešno organizovano naglašavajući da nije bilo pozitivnih učesnika ni tri nedelje nakon održavanja Festivala. Takođe se osvrnuo i na činjenicu da se uprkos teškoj situaciji mislilo na razvoj sporta, a kao primer toga naveo je da su klubovi, zahvaljujući finansijskoj podršci Evropske Dragon Boat federacije, uspeli da nabave četiri nova standardna čamca. Krajem prethodne godine osnovan je i Beogradski Dragon Boat savez.\nNa pomenutoj sednici Skupštine, predsednik SDBS-a Niko Cuca je izneo Plan i program rada u 2021. godini, sa posebnim akcentom na plan za odlazak reprezentacije na Evropsko prvenstvo, koje će se održati u Kijevu u avgustu mesecu. U planu je i osnivanje novih klubova u Beogradu i Srbiji, kao i podržavanje klubova u širenju Breast Cancer Paddlers. Savez će nastaviti sa tradicijom održavanja Beogradskog Dragon Boat festivala sa kupom za studente i srednjoškolce, Državnog prvenstva, Internacionalnog festivala i Euro cup-a.\n← Stigla još četiri „zmajeva čamca“ na Adu Ciganliju\nVI Beogradski Dragon Boat festival na Adi Ciganliji →


Rejting odlazećeg američkog predsednika Baraka Obame porastao je posle predsedničkih izbora, dok je njegova Demokratska partija izgubila na popularnosti kod birača, pokazuju podaci nove ankete CNN/ORC.\nRad Obame sada odobrava 57 odsto ispitanih, što je za njega najviše od septembra 2009. Na tom nivou je bio predsednik Ronald Regan posle izbora 1988. kada je izabran njegov naslednik i blizu nivoa Bila Klintona iz novembra 2000. S druge stane, nivo odobravanja Obaminog prethodnika Džordža Buša mladjeg u novembru 2008. je bio na 24 odsto.\nPovećanje broja ljudi koji odobravaju način na koji Obama obavlja funkciju predsednika, stiglo je uglavnom od republikanaca i nezavisnih glasača koji naginju republikancima. Medju njima sada 22 odsto odobrava rad predsednika SAD, za razliku do 16 odsto krajem oktobra. Medju demokratama i onima koji naginju demokratama, Obamin rad odobrava postojanih 91 odsto.\nI procent ljudi koji povoljno gleda na Obamu je na 59 odsto koliko je bio na jesen 2009. godine, dok 38 odsto Amerikanaca na svog predsednika gleda nepovoljno.\nProcenat ljudi koji povoljno gledaju na Demokratsku partiju opao je za šest odsto od oktobra i sada o toj stranci nepovoljno mišljenje ima 54 odsto ispitanih, što je najviše u anketama CNN/ORC ili CNN/Galupa od 1992. godine.\nS druge stane, na Republikansku partiju sada povoljno gleda 41 odsto ispitanih što je poboljšanje od šest odsto, a nepovoljno 52 odsto.\nSkoro četvrtina Amerikanaca nepovoljno gleda i na Demokratsku partiju i na Republikansku partiju.


Obaveštenje o nastalim štetama u šumama – AGRO VESTI by agronews.rs\nHome fokus Obaveštenje o nastalim štetama u šumama\nJan 28, 2015 | fokus, Srbija, Vesti\t|\nKrajem novembra i početkom decembra 2014. godine, istočnu Srbiju je zahvatio talas niske temperature praćen pojavom kiše koja se ledila, stvarajući izuzetno debele naslage leda. Hladan period je trajao oko mesec dana, a praćen je dodatnim padavinama snega i jakim vetrovima, što je kumulativno otežavalo krošnje stabala, te je došlo do velikog broja lomova stabala, kao i izvaljivanja čitavih grupa stabala, stvarajući velike štete u šumama.\nUsled izvaljenih stabala mnoge šumske saobraćajnice i mostovi (koje koristi i ruralno stanovništvo) postali su neprohodni. Obim i visina štete, koja je nastala u šumi, ima za ova područja karakter elementarne nepogode, navodi se u saopštenju Ministarstva poljoprivrede i zaštite životne sredine.\nŠtete su nastale na području kojim gazduje JP „Srbijašume“ i to šumska gadinstva Niš, Boljevac, Kruševac, Kučevo i Despotovac, kao i u šumama sopstvenika na obuhvaćenom području. Prema preliminarnim podacima, ugrožena je površina od 18.419 ha državnih šuma, sa ukupnom zapreminom od 456.326 m3 drveta i 23.886 ha šuma sopstvenika sa ukupnom zapreminom od 266.065m3.\nU cilju preduzimanja mera i aktivnosti iz svoje nadležnosti, Uprava za šume je formirala Posebnu radnu grupu (čine je predstavnici Uprave za šume i JP „Srbijašume“), koja je odmah izvršila delimičan uvid u stanje na terenu i sačinila Predlog mera i aktivnosti za sanaciju oštećenih šuma od ledoloma i ledoizvala na području istočne Srbije za period 2015-2018 godine.\nNavedeni materijal predstavlja operativni plan aktivnosti sa dinamikom izvođenja, obavezama pojedinih institucija, pravnih lica i pojedinaca.\nKako se navodi u saopštenju, s bzirom da su velike štete nastale i u šumama sopstvenika, sačinjeno je Obaveštenje za sopstvenike šuma o prijavi nastalih šteta i merama postupanja u cilju sprovođenja sanacije, koje će biti postavljeno na oglasnim tablama mesnih kancelarija na ugroženim područjima, kao i na veb stranici Ministarstva poljoprivrede i zaštite životne sredine, Uprava za šume.\nImajući u vidu obim šteta i stanje na terenu, neophodno je hitno preduzimanje mera, Uprava za šume Ministarstva poljoprivrede i zaštite životne sredine poziva sopstvenike šuma da prijave nastale štete.\nTags: ledministarstvo poljoprivredeobaveštenjesanacijaštetašumeuprava za šume\nProizvođači u Srbiji još tri godine mogu da koriste naziv “praška šunka”\nProizvođači "praške šunke" u Srbiji moći će samo tri godine posle registracije te robe kao tradicionalnog garantovanog specijaliteta da koriste tu oznaku, saopštilo je danas Ministarstvo poljoprivrede i zaštite životne sredine Srbije.


VK Radnički odustao od Lige šampiona | Ritam Grada - vesti Kragujevac\nVK Radnički odustao od Lige šampiona\n- Ritam Grada - Aug 1, 2016\nVicešampion Evrope iz 2014. godine i osvajač Kupa Evrope sezonu ranije, Vaterpolo klub Radnički iz Kragujevca, posle četiri sezone nastupa u evropskim takmičenjima odustao je od Lige šampiona.\nJedan od najboljih srpskih timova u proteklih nekoliko godina na ovaj potez odlučio se zbog teške finansijske situacije u klubu.\n– Finansijska situacija u klubu je već duže vreme jako loša. Nažalost, ove sezone naš klub je primoran da nakon dugogodišnjeg učestvovanja na evropskim takmičenjima odustane od borbe za ulazak u Ligu Šampiona – rekao je Jugoslav Vasović, sportski direktor Radničkog.\nPodsetimo, pored pomenuta dva ogromna uspeha, Šumadinci su i više nego dostojno predstavljali Srbiju u Ligi šampiona i 2015. godine, dok su prošle sezone u oslabljenom sastavu ispali u teškoj kvalifikacionoj grupi.


BiH: Potvrđen prvi slučaj britanskog soja virusa\nBritanski soj korona virusa, koji do sada nije registriranu BiH, potvrđen je prije nekoliko dana u Sarajevu. Zaražen je bio strani državljanin koji je turistički boravio u BiH, potvrđeno je na konferenciji za medije Kriznog štaba Federacije BiH.\nRetrospektivnom studijom rađenom od juna prošle do februara ove godine, sekvencionirana su 23 uzorka te je jedan potvrđen kao novi soj korona virusa B117 iz Velike Britanije.\n„Sekvencioniranje je izuzetno snažan i potreban alat, jer možemo utvrditi da li je riječ o prenosivom soju i da li se može detektovati putem PCR testova. Turist koji je boravio u Sarajevu se vodio kao asimptomatski slučaj, ali je PCR testiranjem potvrđeno prisustvo virusa”, pojasnio je prof. dr. Teufik Goletić s Veterinarskog fakulteta u Sarajevu.\nBritanski soj korona virusa je potvrđen u 75 zemalja svijeta te je i dalje potrebno raditi monitoring i sekvencioniranje kako bi se pratilo eventualno širenje virusa. Vakcine koje su do sada u upotrebi, uspješno odgovaraju i za nove sojeve korona virusa, izjavio je šef Službe za epidemiologiju Zavoda za javno zdravstvo FBiH Sanjin Musa.\n„Južnoafrički soj korona virusa je potvrđen u 35 zemalja svijeta. Jako je važno uspostaviti sistem i program strategije sekvencioniranja određenog broja uzoraka koji prikupljamo. Za sada nema razloga za zabrinutost građana”, rekao je Musa.\nKada je riječ o novim epidemiološkim mjerama na području FBiH, dozvoljene su posjete staračkim domovima. Nakon dužeg vremena će biti napravljen plan posjeta koje su izuzetno važne za mentalno stanje osoba koje borave u domovima, kazao je pomoćnik federalnog ministra zdravstva i član Kriznog štaba FBiH Goran Čerkez.\n„Ukoliko se u narednih 15 dana poboljša epidemiološka situacija, razmišljat ćemo o početku fudbalske sezone, jer smo već obavili razgovore s Nogometnim/Fudbalskim savezom BiH. Znamo da svi žele povratak na stadione, ali još uvijek treba pratiti brojeve. Vidimo da se veliki broj ljudi ne pridržava mjera te smatramo da sve kantonalne inspekcije, MUP-ovi i nadležni organi moraju reagirati. U narednom periodu moramo biti maksimalno oprezni da ne bismo došli u situaciju da budemo u kućama kada vrijeme bude bolje”, izjavio je Čerkez te dodao da kantoni mogu donositi restriktivnije, ali ne drugačije mjere.\n„Moramo imati harmonizaciju, svi zavisimo jedni od drugih i situacija iz jednog kantona se vrlo brzo može prenijeti u drugi”.\nČlanovi Kriznog štaba FBiH smatraju da BiH i dalje ostaje poprilično otvorena zemlja, jer se iz susjedstva može ući bez testa, dok državljani zemalja Europske unije moraju imati negativan PCR test.\nOsvrnuli su se i nabavku vakcina te smatraju da nije dobro da svaki kanton posebno nabavlja vakcine.\n„U tom slučaju nismo ujedinjeni u jedan sistem, preskaču se nadležnosti. Smatramo da država treba pregovarati, kada riječ o nabavci vakcina. Ministarstvo civilnih poslova BiH treba nabaviti vakcine. Ispunili smo obavezu plaćanja 12 miliona KM COVAX mehanizma i sada čekamo vakcine. Bilo je predviđeno da će doći između 18. januara I 10. februara, ali još uvijek ih nema, a odgovor treba dati Ministarstvo civilnih poslova BiH. Imamo informaciju da će stići 24.000 Pfizer vakcina. Napravili smo sve pripreme na nivou entiteta, a nadamo se da ćemo i direktno moći nabaviti vakcine”, zaključio je Goran Čerkez.\nDo sada su na području FBiH prijavljena 80.174 potvrđena slučaja korona virusa i 2.541 smrtni slučaj.


Početak/Kultura/Festival izvorne muzike nacionalnih manjina\nNiške Vesti 24. oktobra 2019.\nDeseti Festival nacionalnih manjina „Dani zvorne muzike“ biće održan u petak, 25. oktobra, u Svetosavskom domu. Program počinje u 19 časova, a ulaz je besplatan.\nOrganizator Festivala je Udruženje bugarske nacionalne manjine „Balkan“ iz Niša, koje se više od decenije trudi da promoviše i predstavi kulturu različitih nacionalnih manjina koje žive u Srbiji.\nUdruženje „Balkan“ postoji od 2008. godine. Dve godine kasnije pokrenuli su i festival, sa namerom da promovišu narodno stvaralaštvo, povežu srodna udruženja i razviju saradnju kroz kulturne raznolikosti.\nFoto: Udruzenje Balkan\n„Osnovni cilj je prikupljanje, čuvanje i obnavljanje tradicionalnih vrednosti, igre, pesme, svirke, nošnji i običaja manjinskih naroda u Srbiji. Ove godine učestvuju Slovenci, Česi, Makedonci, Vlasi, Bugari i Romi, koji će kao najbrojnija nacionalna manjina otvoriti festival. Bugarsku nacionalnu manjinu predstaviće umetnici iz Dimitrovgrada i Bosilegrada. Svi oni su sa zadovoljstvom prihvatili poziv za učešće na festivalu i verujem da će program, koji su pripremili, biti interesantan za nišku publiku, tim pre što je ovo deseti, jubilarni festival“, kaže Slavica Andonov predsednica Udruženja „Balkan“ iz Niša.\nVećinski srpski narod, na Festivalu izvorne muzike predstavljaće najstarije niško kulturno umetničko „Abrašević“ iz Niša.\n„Na Festivalu ćemo predstavljati većinski srpski narod, ali ćemo pomoći i našim sugrađanima i prijateljima Makedoncima da predstave deo svog folklora i kulture. Selekcija ovogodišnjih učesnika je trenutno najlepše i najkarakterističnije od nacionalnih manjina. Predstavljaju se najbolji, odabrani tokom godine, na regionalnim, pokrajinskim i republičkim saborima narodnog stvaralaštva, tako da će publika imati priliku da vidi i pobednike nekih drugih sličnih festivala“, otkriva Zoran Potić umetnički direktor KUD „Abrašević“ iz Niša.\nFestival izvorne muzike je na specifičan način važna karika u očuvanju dela kulturne baštine, budući da predstavlja ono najreprezentativnije iz bogate riznice tradicionalne kulture većinskog i manjinskih naroda na teritoriji Srbije.\nPokrovitelji Festivala „Dani izvorne muzike“ su Ministarstvo kulture i informisanja Republike Srbije i Nacionalni savet bugarske nacionane manjine.\nOficijelni plakat Festivala\nUdruženje „Balkan“ je jedno od aktivnijih u Nišu. Osim Festivala izvorne muzike, svake godine u proleće organizuje i Festival folklora nacionalnih manjina, koji iz godine u godinu izaziva veliku pažnju javnosti.\nbugari Cesi Festival izvorne muzike KUD Abrašević nacionalne manjine Niš Romska nacionalna manjina Slovenci Udruzenje Balkan Vlasi\nposlovi.infostud.com – Slobodna radna mesta u Nišu


Irački premijer: „Hoćemo da nam SAD pomognu oko privatizacije i izgradnje zemlje!” - Princip | Princip\nIrački premijer: „Hoćemo da nam SAD pomognu oko privatizacije i izgradnje zemlje!”\nAdded by Ivo Kovačević on 21/06/2017.\nTags: Hajder al-Abadi, Irak, Pomoć, privatizacija, SAD\nIrački premijer Hajder el Abadi, Foto: AP\n„Tražimo pomoć od Amerikanaca kako bismo obnovili infrastrukturu i delimično privatizovali ekonomiju”, saopštio je irački premijer u kolumni Vašington posta. „Treba nam još američkih ulaganja u oblasti stanovanja, zdravstva, školstva, puteva, autoputeva i mostova.”1\nJavni poziv iračkog premijera američkoj vladi da preuzme iračku ekonomiju nije naišao na odjek u javnosti, jer malo ko smatra da SAD već ne kontrolišu iračku vladu. Međutim, ovaj poziv bio je neophodan kao sastavni deo predstave prema kojoj su SAD prisutne u Iraku na zahtev domaćina.\nOdmah potom, Stejt department je zatražio više od milijardu dolara za iračke vojne snage, nagoveštavajući da će se američko vojno angažovanje u Iraku nastaviti tokom mandata predsednika Donalda Trampa.2\nRečeno je da je ovaj poklon iz američkog budžeta deo strateških planova predsednika Trampa i američkog sekretara za odbranu Džejmsa Matisa protiv Islamske države. Novi budžet će još jednom obezbediti stotine miliona dolara u oružju za iračke snage.\nBroj američkih vojnika u Iraku i Siriji veći za nekoliko hiljada od prijavljenog!\nSAD priznale upotrebu osiromašenog uranijuma u Siriji\nAmerikanci koriste municiju sa Belim fosforom u Iraku\nVazdušni udari SAD-a na Irak i Siriju do sada ubili 1500 civila\nTurski vojnici ranjeni, pomoć SAD misteriozno izostala!


Đorđević: Plan je da se do 2032. izjednači granica za penziju kod muškaraca i žena | Nova Ekonomija\nOd 1. januara povećava se starosna granica na 62 godine i šest meseci za žene\nĐorđević je gostujući u Dnevniku RTS rekao da, će se propisi za finansijsku podršku porodicama sa decom usklađivati kako bi se ta pomoć povećavala i kako bi sve majke mogle da ostvare to pravo.\nĐorđević kaže da će sutra svi koji do 18 časova podnesu zahtev za penzionisanje ići u penziju po starim pravilima.\n"Od 1. januara važiće nova pravila, povećava se starosna granica na 62 godine i šest meseci za žene, sa namerom da se do 2032. izjednače muškarci i žene", naveo je Đorđević.\nDodaje da je, po uzoru na evropske zemlje, uvedno pravilo da se penzije primaju na tekući račun, kako ne bi bilo zloupotreba.\n"Svi penzioneri će primati penzije na tekući račun, ali penzija će i dalje moći da se isporučuje na kućnu adresu, ili da druga lica imaju ovlašćenje da ih preuzimaju", kaže Đorđević.\nGovoreći o povećanju penzija, ministar ističe da država želi ostvareni dobitak da podeli sa građanima.\n"To je naše obećanje, verujem da će i sledeća godina biti pozitivna", rekao je Đorđević i dodao da će uvećanje od oktobra važiti i sledeće godine.\nTo uvećanje će biti pet posto za penzije do 26.643 dinara, a za penzije od 26.643 do 32.003 dinara važiće uvećanje koje iznosi: septembarska penzija uvećana za pet odsto i razlika za ono što je trebalo da prime u oktobru 2018.\n"Napravili smo takvu računicu da ne bismo narušili sistem. Da ne bi one preko 32.003 dinara, koji nemaju povećanje, preskočili oni sa povećanjem. Vodili smo računa da sve bude pravedno, transparentno i da ne naruši penzioni sistem", kaže ministar.\nTim za borbu protiv odliva mozgova\nNajavio je i osnivanje Tima za borbu protiv odliva mozgova, u okolnostima kada evropske zemlje otvaraju granice za naše radnike.\n"Želimo da izgradimo modernu državu, ne samo da ljudi ostanu, već da se vrate u Srbiju, i da privučemo i druge da žive ovde. Ovo je fenomenalna zemlja koja uz malu korekciju može da privuče ljude i da žive ovde i da investiraju", naveo je Đorđević.\nNapominje da ima dosta zanimanja koja mogu da se rade na daljinu i da je Srbija mnogo bolja za društveni život od nekih evropskih zemalja.\nIstakao je da je ideja da taj tim ne bude demagoški, već ekspertski, te da je poslato pismo SANU, Ekonomskom fakultetu, Privrednoj komori, Naledu – da daju svoje mišljenje o tome šta je potrebno da Srbija uradi da bi bila interesantna da privuče ljude.\nUkazao je i na značaj digitalizacije za ostvarivanje prava građana i brigu države da tehnologija bude u funkciji građana.\nUsklađivanje propisa za pomoć majkama\nPovodom nezadovoljstva nekih trudnica i porodilja novim Zakonom o finansijskoj podršci porodici s decom, ministar je istakao da njima niko ne želi da uskrati nešto.\n"Nama su deca i majke najbitnije, niko od nas ne želi da im nešto uskrati. Znamo šta imamo i šta možemo da dajemo, to ćemo da usklađujemo i na šest meseci ako treba da bismo ta njihova prava povećavali", rekao je Đorđević.\nPoručuje da se u okolnostima u kojima država, u skladu sa demografskim problemom, pokušava da „izleči" taj problem – nastoji da porodiljama „da što više".\n"Sve žene koje su se porodile od 1. jula do danas, primile su dečji dodatak, primile su porodiljsko", rekao je Đorđević.\nDodao je da ima onih kojima, po starom zakonu, poslodavci uplaćuju naknadu. Ako ta naknada kasni, ministarstvo preporučuje da se razgovara sa poslodavcima i da, ako majke ne budu zadovoljne odgovorom, mogu da se obrate inspekciji rada.\nObećava da će se i u 2019., ali i svake naredne godine, finansijska pomoć porodicama sa decom povećavati u skladu sa mogućnostima.\nŽene će sve teže odlaziti u penziju\nĐorđević: U Srbiji smanjen broj radnika na crno za 17 odsto


Brnabić: Očekujem dalji rast industrijske proizvodnje u Srbiji - INFORMACIJA JE KAPITAL - Capital.ba\n31. okt. 2017. 12:20 Objavljeno u PRIVREDA\nBEOGRAD, Rast industrijske proizvodnje u Srbiji u septembru je bio 7,3 odsto u odnosu na isti mjesec prošle godine, a 7,9 odsto u odnosu na prošlogodišnji prosjek i očekuje se dalji rast, izjavila je premijerka Ana Brnabić.\n“To je odličan pokazatelj dinamičnije i zdravije ekonomije. Radujem se da ćemo u 2018. i 2019. imati još veći privredni rast”, kazala je Brnabić na skupu Nordijski inovativni biznis u Srbiji.\nOn je navela da je rast spoljnotrgovinske razmjene Srbije 13 odsto, koliko je uvećan i izvoz.\n“Suficit budžeta je trenutno 80 milijardi dinara”, rekla je Brnabićeva i podsetila da je javni dug na kraju septembra pao na 65,4 odsto bruto domaćeg proizvoda.\nIstakla je da će u utorak popodne biti objavljena nova Duing biznis lista Svetske banke na kojoj su rangirane zemlje po lakoći poslovanja i da je ona umjereni optimista koliko će biti poboljšana pozicija Srbije.\n“Mi smo od 2014. imali stalni napredak na Duing biznis listi i sada smo na 47 mestu od 190 zemalja i svako dalje napredovanje biće mnogo teže, ali je važno da nastavimo da napredujemo”, rekla je premijerka. Novaekonomija.rs\nKljučne riječi: brnabić, industrijska proizvodnja, izbor, srbija


Odbojka - Ekipa “Odbojke 013” poražena u petom setu\nPosle dva odigrana kola u drugoj ligi Srbije, odbojkašice „Odbojke 013“ imaju izjednačen skor pobeda i poraza. Posle prošloedeljnog trijumfa nad jednim od favorita za osvajanje lige, Pančevke su ovog vikenda poklekle pred ekipom „Mladosti“ iz Inđije, koja je bila staloženija i iskusnija.\nEkipa iz Inđije je trijumfovala rezultatom 3:2 u setovima. Pančevke su odlično počele meč i povele sa 7:0, zatim je usledio pad koncentracije i serija poena gostujućeg tima, koji je uspeo da završi prvi set u svoju korist sa rezultatom 25:15.\nU drugom setu, gostujuća ekipa je imala vođstvo do sredine seta, ali ponesene podrškom sa tribina, domaće odbojkašice su uspele da preokrenu rezultat i da izjednače rezultat na 1:1 u setovima.\nTreći set je bio najuzbudljiviji, kako po rezultatskoj klackalici, tako i po sudijskim odlukama na završetku seta, koje su propraćene negodovanjem sa tribina i sa terena. Uz veliku borbu obe ekipe, treći set je ipak pripao ekipi iz Inđije. Domaće odbojkašice nisu želele da se predaju i pored poljuljanog samopouzdanja i psihološkog pada, uspele su da osvoje četvrti set i da se izbore za taj-brek.\n„Mladost“ je uspela da osvoji peti set, bez većeg otpora domaćih odbojkašica, s rezultatom 15:7 i tako završi utakmicu u svoju korist. Posle dva odigrana kola, ekipa „Odbojka 013“ je osvojila 3 boda i trenutno zauzima peto mesto na tabeli u Drugoj ligi Srbije,grupa „Sever“.\nNarednog vikenda, „Odbojka 013“ ponovo igra na domaćem terenu, protiv ekipe „Omladinca“ iz Novih Banovaca.


Na računima najstarijih sugrađana od ponedeljka uvećane penzije\nNaslovnica Sjeverni Sandžak Novi Pazar Na računima najstarijih sugrađana od ponedeljka uvećane penzije\nOd ponedeljka 10. februara počeće isplata uvećanih penzija za najstarije sugrađane, njih više od 1,7 miliona.\nOvo povećanje je rezultat izmena Zakona o penzijsko-invalidskom osiguranju, koje je usvojeno početkom decembra 2019. godine, prema kojoj se od 1. Januara 2020. Godine penzije indeksiraju po švajcarskoj formuli. Penzije će prema ovoj izmeni biti uvećane za 5,4 odsto.\nOvo znači da će januarska penzija koja će na računima biti od ponedeljka, penzionerima sa najmanjim primanjima, kojih ima 106.000, biti viša za 540 dinara, pa će im se na računima umesto 10.000 naći 10.540 dinara, dok će onima sa najvećim primanjima, kojima penzija ide preko 100.000 dinara, račun biti veći za 5.400 dinara.\nPenzioneri koji imaju prosečnu penziju od 26.342 dinara mogu da se nadaju povećanju od 1.500 dinara.\nMiloš Grabundžija, predsednika Sindikata penzionera UGS “Nezavisnost”, ističe da je dobro što je prihvaćen model usklađivanja koji su penzioneri sami predložili, ali je neophodno da se on pod hitno doradi.\n“Ne sme prosečna penzija da padne ispod 60 odsto od prosečne zarade – kaže naš sagovornik. To mora da se zakonski reši, kako ne bismo došli u situaciju kao sada da je inflacija prema zvaničnim statističkim podacima za 47 meseci, koliko je važio Zakon o privremenom umanjenju penzija, bila 21 odsto, a sada dobijamo uvećanje od svega 5,4 procenata”, kaže Grabundžija.\nOn naglašava da penzioneri u Srbiji jesu dali ogroman doprinos zarad fiskalne konsolidacije, ali da to nisu radili dobrovoljno i da to vlast mora da ima u vidu.\nPrema poslednjoj računici, najbrojniju grupu penzionera čini više od petine najstarijih sa čekovima od 10.000 do 15.000 dinara, i oni će dobiti povećanje od 540 do 810 dinara. Penzioneri čija je mesečna penzija između 15.000 I 20.000 dinara, a kojih ima oko 220.000, uvećaće svoj budžet za 800 do 1.100 dinara, dok će nešto veću povišicu do 1.350 dinara imati oni čija penzija varira od 20.000 do 25.000 dinara.\nPrema rečima najstarijih Prijepoljaca ova povećanja koja ih očekuju od ponedeljka su nedovoljna obzirom da najveći broj njih prima niske penzije, pa samim tim ih očekuje i najmanje povećanje.\nJedan broj njih je na naše pitanje, kako su zadovoljni povećanjem rekao da oni na to povećanje i ne računaju jer će opet otići na plaćanje računa, a pre svega na brojne lekove, dok pojedinci koji mogu da se pohvale većim penzijama kažu da je povećanje uvek dobro došlo.


100 najlepših slika Srbije 2018. | podunavlje.info\nHome > PRENOSIMO > 100 najlepših slika Srbije 2018.\n100 najlepših slika Srbije 2018.\n2. decembar 2018 – Konkurs „100 najlepših slika Srbije 2018“ zvanično je počeo juče na sajtu slikesrbije.rs. Od sto fotografija koje dobiju najviše glasova publike, stručni žiri će odabrati 12, nakon čega će u finalnom krugu od tih 12 ponovo publika izglasati pobedničku fotografiju.\nNa ovaj način, izbor najlepše fotografije Srbije treba da objedini mišlјenje stručnog žirija i glasove publike, a autora očekuje vredna novčana nagrada. Dakle, sajt na kome možete da se registrujete, prijavite svoju fotografiju ili glasate je: www.slikesrbije.rs\nProšlogodišnji pobednik bila je mlada, neafirmisani fotograf Mina Jevremović čija je fotografija „Leposavić“ pobedila sa ukupno 1.078 glasova publike. Glasanje je do samog kraja bilo vrlo dramatično, pošto je Minina fotografija za samo jedan glas pobedila drugoplasiranu – „Beloglavi sup krstari nad kanjonom Uvac“ – autora Ljubisa Simovic.\nS početkom konkursa počelo je i glasanje za sto najlepših fotografija Srbije koje će biti postavlјene u prostorijama beogradskog Dorćol Platz-a na velikoj izložbi zakazanoj za januar.\nNajbolja predstava „Kreativnog haosa“\nRadinčani zakazali protest pred kapijama Železare\nBEOGRAD, 20. januar 2020 – Izvršni odbor UNS-a pozvao...\n15. januar 2020 – Srpska Nova godina prođe, bio...\nIzvor: insajder.net, 1. januar 2020 – Objekat na Pančićevom...


SDS i PDP "imaju što reći" Dodiku na današnjim sastancima\nNakon nekoliko odgađanja termina, u Banjaluci će danas biti održani odvojeni sastanci SNSD-a sa SDS-om i PDP-om.\nPrvi će na sastanak PDP u 14 sati, a delegaciju ove stranke predvodiće Branislav Borenović. Za 15 sati predviđen je sastanak SDS-a i SNSD-a koji će također predvoditi lideri stranaka. Oba sastanka biće održana u prostorijama SNSD-a u Banja Luci.\nLider SNSD-a i predsjedavajući Predsjedništva BiH Milorad Dodik ranije je poručio da je krajnje vrijeme da se zna da li SDS i PDP ulaze u srpski blok na nivou BiH s obzirom na to da se ove sedmice očekuju završni sastanci u vezi sa formiranjem Vijeća ministara BiH.\nGovedarica je uoči sastanka poručio i da će odluke o svemu donositi Glavni odbor stranke, te da sa SNSD-om neće pregovarati o formiranju Vijeća ministara BiH i da ne želi razgovor o nekoj podjeli funkcija.\n“Zaključcima Glavnog odbora SDS svojevremeno smo jasno rekli da želimo da razgovaramo sa svim parlamentarnim političkim organizacijama iz Republike Srpske na državnom nivou, da razgovaramo, ne da pregovaramo”, rekao je Govedarica.\nPredsjednik PDP-a Branislav Borenović izjavio je da će sastanak biti prilika da se čuje šta SNSD ima da kaže opoziciji, ali i da opozicija kaže šta ona misli.


31.03.2014. - Mlekarski sektor buduća okosnica poljoprivrede\n„Mlekarski sektor može da bude okosnica poljoprivrede i ruralnog razvoja u Srbiji, imajući u vidu potencijale kojima raspolaže“, izjavio je ministar poljoprivrede, šumarstva i vodoprivrede prof. dr Dragan Glamočić otvarajući stručno-naučni skup "Dan mleka".\nProces pridruživanja Srbije EU je veliki izazov i za naše mlekarstvo, koji otvara mogućnosti za unapređivanje i intenzivan razvoj te oblasti, ocenio je ministar Glamočić na stručno-naučnom skupu održanom na novosadskom Poljoprivrednom fakultetu u okviru obeležavanja šest decenija postojanja i rada te visokoškolske ustanove.\nMinistar poljoprivrede je istakao da taj proces podrazumeva i značajne napore u reformisanju tog sektora, od uspostavljanja odgovarajuće administrativne strukture do uvođenja potrebnih standarda EU u proizvodnji mleka na farmama, preradi i plasmanu na evropska tržišta.\n"Ministarstvo poljoprivrede radi sa punom posvećenošću u ostvarivanju zaokruženog sistema bezbednosti hrane, a u prilog tome govori usaglašavanje pravilnika kojima se definiše nivo kontaminenata u hranivima i hrani", predočio je ministar Glamočić na skupu kojem su prisustvovali mnogobrojni proizvođači mleka, predstavnici mlekarske industrije, stručnjaci i gosti iz inostranstva.\nUkazujući na značaj izmena odgovarajućih propisa u agraru, ministar Glamočić je naveo da je izmenom samo jednog od pravilnika, mlekarskoj industriji omogućen izvoz znatne količine novog proizvoda, namaza od kajmaka, za koji se troši 12 do 15 litara mleka po kilogramu.\n"Interesovanje za taj proizvod je u svetu veliko, a srpske mlekare već su počele da ga izvoze u Rusiju, SAD, BiH, Hrvatsku, Sloveniju, a uskoro će i u Australiju i Ujedinjene Arapske Emirate", precizirao je ministar Glamočić.\nRadni deo "Dana mleka" otvorio je generalni sekretar Evropske mlekarske asocijacije Aleksander Anton prezentacijom najznačajnijih aspekata reforme poljoprivredne politike EU i njenom uticaju na mlekarski sektor.\nOn je napomenuo da će Srbija u predstojećem periodu, i pre nego što postane punopravni član EU morati da sprovodi sva pravila zajedničke poljoprivredne politike EU koja je usvojena ove godine.\nAnton je naglasio da, imajući u vidu mogućnosti koje je ovih dana video kod nas, Srbiji predviđa "veliku budućnost u proizvodnji mleka", i dodao da će naša zemlja sigurno imati stabilno tržište sa svojih 1,5 miliona litara mleka proizvodnje godišnje.\nU toku naučno-stručnog skupa ministar Glamočić je uručio priznanja najboljim proizvođačima kravljeg, ovčijeg i kozijeg mleka u Srbiji.


Đoković u trećem kolu, Tipsarević eliminisan\nTreći dan takmičenja na ovogodišnjem Vimbldonu bio je polovično uspešan za srpske tenisere. Pobede su ostvarili Novak Đoković u pojedinačnoj i Viktor Troicki u konkurenciji parova, dok su Janko Tipsarević i Dušan Vemić završili takmičenje – Tipsarević u drugom kolu singla, a Vemić već na startu dubla.\nĐoković je posle teškog meča protiv Žilijena Benetoa na startu, imao nešto lakši posao u drugom kolu i - uprkos povremenim problemima - bez izgubljenog seta, pobedio Nemca Simona Grojla – 7:5, 6:1 i 6:4 za sat i 59 minuta igre. Njegov naredni rival biće Amerikanac Mardi Fiš, koji je u četiri seta bio bolji od Janka Tipsarevića – 6:4, 3:6, 6:1 i 6:4. Tipsarević je prošle i pretprošle godine stizao do osmine finala, tako da ga očekuje gubitak bodova i pad na sevtskoj rang-listi.\nU konkurenciji dublova, Troicki je u paru sa Nemcem Kristoferom Kasom pobedio ruski par Kunjicin-Tursunov u tri seta (6:4, 7:6 (1), 6:3), dok druga srpsko-nemačka kombinacija Dušan Vemić-Miša Zverev nije imala mnogo šanse protiv najboljeg dubla sveta, braće Brajan – 6:3, 6:4, 6:3 za Amerikance.\nNajveće iznenađenje trećeg dana svakako je poraz šampionke iz 2004. Ruskinje Marije Šarapove, koju je eliminisala Argentinka Žizela Dulko, u tri seta - 6:2, 3:6, 6:4. Od nosilaca, takmičenje je završila i Kineskinja Đi Ženg, prošlogodišnja polufinalistkinja, koju je u dva seta pobedila Slovakinja Danijela Hantuhova – 6:3 i 7:5. Lagane pobede zabeležile su Serena Vilijams – 6:2, 6:1 protiv Jarmile Grot, Dominika Cibulkova - 6:2 i 6:4 protiv Ursule Radvanske, Vera Zvonarjeva – 6:1 i 6:3 protiv Matilde Johanson, ali niko nije bio ubedljiv kao Viktorija Azarenka, koja Rumunki Olaru nije prepustila nijedan gem – 6:0 i 6:0.\nKod tenisera, lak posao je imao prvi favorit turnira Rože Federer – 6:2, 6:2, 6:4 protiv Španca Giljerma Garsije Lopesa, ali ne tako lak kao Tomi Has ili Žo-Vilfred Conga. Hasu je Francuz Lodra predao meč pri vođstvu Nemca 4:3 u prvom setu, dok Conga nije ni morao na teren, jer se Italijan Simone Boleli povukao. Filip Kolšrajber i Tomi Robredo morali su da igraju po pet setova, ali su ipak obezbedili plasman u treće kolo. Kolšrajbera sada čeka duel sa Federerom, a Robreda - Izraelac Dudi Sela, koji je iznenadio 18. nosioca, prošlogodišnjeg polufinalistu, Rajnera Šitlera.


NOVI BEČEJ: Ovog vikenda počinje šampionat u obe grupe Vojvođanske lige. Na startu prvenstva u grupi Istok, oba predstavnika iz novobečejske opštine, Jedinstvo iz Novog Bečeja i Vojvodina iz Novog Miloševa, igraju pred svojim navijačima.\nNOVI BEČEJ: Na startu prvenstva Vojvođanske lige Istok, u predivnom ambijentu renoviranog stadiona, ljubitelji fudbala u Novom Bečeju mogli su da uživaju u kvalitetnoj utakmici i pobedi Jedinstva protiv kvalitetnog sastava Budućnosti iz Srpske Crnje (5:3).\nUtakmicama prvog kola koje su na programu ovog vikenda, startuje novi šampionat Područne lige Novi Sad. Bečejci su se za novu sezonu pripremali samo tri nedelje, tako da prema rečima Siniše Todorovića, nisu uspeli da dostignu takmičarski nivo forme:\nVojvođanska liga Istok: Novobečejci bez poraza\nNOVI BEČEJ: Posle četiri kola najprijatnije iznenađenje u Vojvođanskoj ligi Istok su fudbaleri Proletera iz Banatskog Karlovca, koji su jedini ostvarili maksimalni učinak i sa 12 bodova zauzimaju vodeću poziciju.


Ogroman rast upotrebe softvera za rad na daljinu\nGoogle, Microsoft i Zoom stavljeni su na test, zbog svojih programa koji su u poslednjih nekoliko dana postali preopterećeni, od kako su kompanije i škole počele da rade od kuće zbog korona virusa.\nKarantini, veliki broj otkazanih događaja i rad od kuće učinili su da potražnja za softverima koji omogućavaju video pozive i ćaskanje bude još veća. Poslodavci pokušavaju da održe način poslovanja sličan onom iz kancelarije, ali pitanje je da li kompanije kao što su Microsoft, Google i Zoom mogu to da im obezbede kroz besplatne verzije svojih programa, s obzirom na sve veći broj korisnika?\nUpotreba porasla 500 puta\nMicrosoft tim je izjavio da je od kraja januara korišćenje opcije video poziva, online sastanaka i poziva u Kini poraslo za 500 puta, dok je u Americi zabeležen porast od 50 puta.\nUpotreba aplikacije Zoom je povećana za više od 30 procenata, prema podacima kompanije Productiv, koja pomaže ostalim firmama da prate kako zaposleni koriste softver.\nU Italiji su aplikacije kao što su Hangouts i Classroom bile najčešće preuzimane aplikacije u poslednjih nekoliko nedelja. Jedna nedelja u februaru je u Italiji zabeležena kao nedelja u kojoj je skinut najveći broj poslovnih aplikacija ikada. Slično je bilo i u Kini gde je broj skidanja aplikacija za sastanke i obrazovanje značajno porastao.\nIako je potražnja porasla, većina softvera je i dalje besplatna za upotrebu, štaviše Zoom je ukinuo vremensko ograničenje za video pozive u Kini, kao i za škole u Japanu, Italiji i Americi.\nJedan od čelnika Zoom–a navodi da su se postepeno pripremali za porast korisnika i da rade sve što je moguće da osiguraju njihove data centre i obezbede potpunu podršku korisnicima.\nViber duplirao broj učesnika u grupnom pozivu\nZbog epidemije od 12. marta u grupnim razgovorima na Viber–u može da učestvuje deset korisnika, dok je do sada moglo da ih bude pet. Čelnici kompanije su želeli da tako pomognu velikim porodicama i kompanijama da lakše održavaju kontakt na daljinu.\nSve više škola i kompanija prelazi na rad od kuće\nPodsetimo, kompanije kao što su Facebook i Twitter su već poslali svoje zaposlene da rade od kuće, a Hardvard je prvi put u istoriji izdao molbu studentima da napuste kampus u roku od pet dana i upute se svojim kućama. Jedna privatna osnovna škola u Srbiji je takođe prešla na nastavu putem interneta.\nKako je sve veći broj domaćih kompanija odlučilo da radi od kuće, napisali smo i nekoliko saveta kako da menadžeri rade s timovima na daljinu, a savet za zaposlene je da se ponašaju kao da su na poslu, da bi izbegli upadanje u zamku rada od kuće.\npetak, 13. Mart, 2020.


Crnogorska i Makedonska pravoslavna crkva neće lako dobiti autokefalnost | Novine Toronto\nCrnogorska i Makedonska pravoslavna crkva neće lako dobiti autokefalnost\nCrnogorska pravoslavna crkva (CPC) i Makedonska pravoslavna crkva (MPC) neće tako brzo ni tako lako dobiti autokefalnost, ocenila je za Radio Slobodna Evropa Regina Elzner (Elsner) teolog iz Centra za istočnoevropske i međunarodne studije u Berlinu.\nNa pitanje koliko su nakon Ukrajinske pravoslavne crkve realne nade za nezavisnost drugih balkanskih pravoslavnih zajednica, CPC i MPC koje žele priznavanje autokefalnosti i razdvajanje od Srpske pravoslavne crkve, Elzner je rekla da nije sigurna, ali da pretpostavlja da se to svakako neće desiti ni automatski ni brzo.\n"Naravno da verske zajednice u Makedoniji i Crnoj Gori prate veoma pažljivo ovaj događaj i imaju neke nade za brži razvoj dešavanja po njihove crkve, ali ja pretpostavljam da je njihova situacija značajno drugačija od ukrajinske situacije, jer vlade deluju više demokratski, nego što je to slučaj sa Rusijom a i Ukrajinom takođe", kazala je.\nOna je dodala i da veruje da će vaseljenski patrijarh Vartolomej biti veoma oprezan u ovim slučajevima jer ne želi da gura srpsku crkvu u pravcu Moskve.\n"Srbija je već jako bliska Moskvi, možda i njihov najbliži saveznik, i neki koraci u pravcu autokefalnosti recimo makedonske crkve značilo bi da će izgubiti ovu crkvu i ne mislim da će to rizikovati. Za sada ne mislim da će to imati direktnog uticaja na situaciju", dodala je Elzner.\nElzner koja je stručnjak za pravoslavlje ocenila je i da je priznavanje autokefalnosti Ukrajinskoj pravoslavnoj crkvi izazvalo "ogromnu krizu unutar pravoslavne zajednice širom sveta" i da pokazuje da je političko uplitanje i njihov uticaj na crkvene zajednice veći nego što bi trebalo.\n"Mi moramo da priznamo da se aktuelni rascep dogodio ne zbog pitanja vere ili dogme što bi bilo normalno za crkve već zbog njihove posvećenosti nacionalitetima i političkim strategijama. I, naravno, implikacije nisu samo političke, već su i crkvene takođe, sa posebnim uticajem na verničku dijasporu", dodala je.


Gradska uprava Banjaluka: Obnovom sertifikata do boljeg okruženja | Banjaluka.net\nGradska uprava Banjaluka: Obnovom sertifikata do boljeg okruženja\nGrad Banjaluka se priprema za obnovu međunarodnog sertifikata BFC o povoljnom poslovnom okruženju, a juče je je obavljena nadzorna posjeta tima za provjeru sprovođenja BFC standarda.\nGradonačelnik Igor Radojičić upoznao je Tim za provjeru sa novom unutrašnjom organizacijom Gradske uprave, ističući da je formirano novo Odjeljenje za lokalni ekonomski razvoj i strateško planiranje kao izraz prioriteta nove gradske vlasti, a koje se u potpunosti uklapa i u preporuke BFC standarda.\n-U tom novom odjeljenju su tri odsjeka, od kojih je jedan za saradnju sa investitorima i Poslovnu zonu, zatim za strateško planiranje i javno-privatno partnerstvo, te novi odsjek takođe bitan za proces resertifikacije koji se bavi evidencijom i registracijom imovine Grada – kazao je gradonačelnik.\nOn je najavio da će ove sedmice biti formiran i novi Savjet za privredu, kao radno tijelo koje se bavi pitanjem praćenja i analize stanja u oblasti privrede i zapošljavanja, budžeta Grada i drugim pitanjima lokalnog ekonomskog razvoja. Novi Savjet će, prema njegovim riječima, imati 11 članova, od kojih će osam biti predstavnici privrednika.\nGradonačelnik Radojičić je istakao i namjeru Grada da ubrza i pojednostavi administrativne procedure kako za privrednike tako i za građane, istakavši da su u tom cilju već započele značajne aktivnosti.\n-U decembru prošle godine potpisali smo sporazum sa kompanijom Majkrosoft kako bismo modernizovali servise i usluge koje Grad pruža. Takođe u saradnji sa Međunarodnom finansijskom korporacijom idemo ka uvođenju jednošalterskog sistema u izdavanju građevinskih dozvola, i u tom cilju smo već formirali Prijemnu kancelariju Odjeljenja za prostorno uređenje – naglasio je Radojičić.\nGovoreći o gradskim finansijama, istakao je da se Grad odlučio za restrukturisanje gradskog duga na iznos od 75 miliona maraka na deset godina, s ciljem da se oslobode dodatna sredstva za komunalne i razvojne potrebe. Na temelju ovog akta, uskoro će biti raspisan javni poziv na kojem mogu ravnopravno učestvovati domaće i inostrane finansijske institucije.\nIz Tima za provjeru istakli su da je proces resertifikacije izuzetno zahtjevan, te da su svjesni činjenice da je banjalučka uprava velika i da zahtijeva posebnu organizaciju.\nPodsjećamo da je Grad Banjaluka dobio međunarodni sertifikat o povoljnom poslovnom okruženju u Jugoistočnoj Evropi (BFC SEE) 2015. godine. Ostvario je ukupnu ocjenu u iznosu od 92,5 odsto od ukupno 100, te ispunio 12 veoma zahtjevnih kriterijuma i više od 80 podkriterijuma za unapređenje kvaliteta usluga i informacija koje jedinice lokalne samouprave pružaju privrednicima i investitorima.\nResertifikacija sistema trebalo bi da bude održana krajem ove godine.\nDan nezavisnosti SAD obilježen u Sarajevu, na prijemu u ambasadi brojni političari


Članovi RKUD “Pelagić” putuju na Halkidiki Članovi RKUD "Pelagić" putuju na Halkidiki\nObjavljeno: 4. 6. 2018 u 19:15h\nPredsjednica RKUD “Pelagić” Olja Čudić rekla je da će djeca besplatno boraviti u kampu, koji se nalazi u mjestu Nes Fokis na Halkidikiju, do 16. juna.\n“Naš RKUD je prvi put dobio ovakvu mogućnost, a s obzirom na to da su organizatori naveli da ne moraju biti svi članovi društva, uključili smo i tridesetak učenika Osnovne škole ‘Ivan Goran Kovačić’, desetak djece iz banjalučke parohije Paprikovac slabijeg materijalnog stanja i djecu iz porodica poginulih boraca i ratnih vojnih invalida”, rekla je Čudićeva.\nOna je istakla da u timu sa djecom putuje i 10 profesora te glavni koreograf RKUD “Pelagić” Vjekoslav Dragušić, kao i trener djece.\n“Kamp je toliko pripremljen da čak u okviru programa imaju i učenje jahanja. Ove godine smo prvi put dobili mogućnost odlaska djece besplatno u kamp, a pokušaćemo da dogovorimo da ovakvi odlasci budu organizovani svake godine i da postanu tradicija”, rekla je Čudićeva.\nOna je podsjetila da je RKUD “Pelagić” osnovan 1927. godine te da su ga osnovali tadašnji sindikalni radnici.\nTagovi: BanjalukaRKUD "Pelagić"


Novih 27 vozila za Vojsku Srbije - ePancevo\nVojska Srbije dobila 27 novih vozila za logistiku, a primopredaji prisustvovao ministar odbrane Nebojša Stefanović u kasarni „Narodni heroj Stevica Jovanović“ u Pančevu.\nDrago mi je da vidim da se projekti opremanja naše vojske nastavljaju nesmanjenim intenzitetom. Ono što je zadatak predsednika Republike i vrhovnog komandanta Vojske Srbije Aleksandra Vučića za nas je da opremanje Vojske bude kontinuirano, rekao je Stefanović.\nUčinićemo sve da i u 2021. godini nastavimo još snažnije sa opremanjem naših jedinica i da pokažemo da brinemo o ljudima u vojsci. Naš zadatak je i da, pored borbenih vozila, unapređujemo kapacitete i neborbenim vozilima koja su potrebna za funkcionisanje naših jedinica, pre svega logistike“, naglasio je ministar odbrane, ocenjujući da su uz borbena vozila, koja su prva asocijacija na vojsku, i neborbena jednako važna za funkcionisanje vojske na različitim zadacima.\nStefanović je podsetio da Vojska Srbije bez adekvatne, dobre i precizne logistike, ne može da ispuni svoje zadatke.\nSavremene cisterne MAN, koje ste ovde mogli da vidite, omogućavaju adekvatno servisiranje naših aviona. Imaju ogroman kapacitet i mogu da snabdevaju dva aviona istovremeno, baš kao što i ova motorna vozila imaju jednu od ključnih funkcija u snabdevanju vojske, ukazao je Stefanović.\nPrema rečima pukovnika Dragiše Zinaje iz Uprave za logistiku Generalštaba, među 27 neborbenih motornih vozila koja su danas predstavljena su 22 vozila opšte namene – putnički automobili, kombi vozila i dostavna vozila različitih tipova pogodnih za zajednički transport ljudi i opreme, koja će težišno biti raspoređena u logističke jedinice, kako bi se obezbedila bolja pokretljivost logističkih ekipa.\nOsim toga, tu je i pet specijalnih vozila – tri sanitetska, čime je nastavljeno zanavljanje programa sanitetskih vozila, i dve auto cisterne za gorivo za snabdevanje i dopunu vazduhoplova gorivom, sa mogućnošću dopune gorivom za dva vazduhoplova istovremeno za vreme od pet minuta, istakao je pukovnik Zinaja.


Sve je započelo rano ujutru, tehničkim pregledom ispred hotela Zelenkada, gde je bio servis za takmičarska vozila tokom samog takmičenja, a tu je na kraju održano proglašenje i dodela pehara najboljima. Moramo napomenuti da je organizator uložio maksimalne napore, ništa nije prepušteno slučaju, uz podršku grada Užice i opštine Čajetina. Redarske i sve ostale službe su besprekorno odradile svoj posao i nije zabeležen ni najmanji incident. Doduše, kasnila je obrada rezultata zbog tehničkih problema, ali to im se svakako ne može zameriti.\nJedina zamerka je što je publike bilo jako malo, uglavnom porodice i prijatelji takmičara, što je nažalost postala hronična boljka ovog sporta. Možda je izostalo marketinga ili već šta, ali onaj ko je došao imao je šta videti. Od potpuno serijskih automobila, pa do popularnog ''hibrida'' sa kojim je nastupao Srđan Jevtić iz Zaječara, kao i malih N-ova, prerađenih nekada popularnih fića, itd. Dosta atraktivnih prolaza, zanošenja, manjih izletanja, srećom bez velikih posledica po automobile. Svakako, jedan kompeltan i uspešan trkački vikend. Tu je bila i ekipa Autosprtina, na čelu sa Vladom Kostićem, koji je najavio organizaciju jednog autoslaloma u Vrnjačkoj banji, a zatim još jedno takmičanje na Zlatiboru, čime su stvoreni uslovi da se održi kompletan šampionat ove sezone.\n''Ovog vikenda stvarno nismo imali sreće. Cele sedmice smo pripremali automobil, čak i zadnju noć smo proveli neprospavanu oko automobila. Tako da se to odrazilo na konceraticiju na samom takmičenju. Iz nekog, za sada nepoznatog razloga, gemotrija trapova je se totalno pomerila i automobila je bio nemoguć za vožnju, a ja sam dao sve od sebe i drago mi je što sam uspeo da se ubrzavam i spustam vremena iz vožnje u vožnju. Nastavljamo dalje, vozimo i sledeće trke koje se budu organizovale, nadamo se dosta bolje pripremljeni tehnički i fizički'' poručio je takmičar klase 4, Vladan Vukašinović.\n1. Slobodan Jakovljević 02:27,95 2. Nikola Ekmeščić 02:32,21 3. Veljko Adžić 02:37,29\n1. Branimir Kremić 03:05,33 2. Radiša Stamenić 03:10.36\n1. Dalibor Jović 02:45,76 2. Luka Pešterac 02:48,53 3. Saša Glišić 02:57,32\n1. Branislav Pijević 02:55,29 2. Nikola Priča 02:56,84 3. Ivan Jovanetić 03:05,67\n1. Nikola Ekmeščić 02:32,21 2. Veljko Adžić 02:37,29 3. Marko Gavrilović 02:38,88\n1. Slobodan Jakovljević 02,27,95 2. Dejan Jovanetić 02,45,91 3. Zoran Janjić 02:54,97\n1. Dragan Pejić 02:42,11 2. Ivan Sadovski 02:49,38 3. Dragan Pešić 02:49.40\n1. Srđan Jevtić 02:38,01 2. Borko Mitrović 02:44,12 3. Miloš Milanović 02:52,48


Uz pomoć S. Arabije: Uskoro gradnja univerzitetske biblioteke u Sarajevu – Minber\nlip. 16, 2012 at 8:55 pm\nU Rektoratu Univerziteta u Sarajevu danas je održan sastanak s ambasadorom Kraljevine Saudijske Arabije u BiH Eidom Mohammadom A. Althakafijem i predstavnicima Saudijskog fonda za razvoj Mohammedom Sufyanijem, Sulaimanom Abdullahom Alwetaidom i Mohammadom S. Aldalilanom, s ciljem razmatranja mogućnosti realizacije projekta “Univerzitetska biblioteka Univerziteta u Sarajevu”.\n– Realizacija projekta izgradnje univerzitetske biblioteke je od velikog značaja za Univerzitet u Sarajevu, a posebno za studente kojima bi na ovaj način bili osigurani uvjeti neophodni za uspješan studij.\nProjekt “Univerzitetska biblioteka Univerziteta u Sarajevu” prezentirao je autor Adnan Pašić, i naglasio da je cjelokupni izgled buduće biblioteke zasnovan na masterskom planu za Kampus Univerziteta u Sarajevu.\n– Ovo je historijski događaj za Univerzitet u Sarajevu i nadamo se da će ovaj projekt predstavljati simbol podrške u borbi za dobro i blagostanje i biti vodilja za najuzvišenije ciljeve življenja, istakao je rektor Čaklovica.


Evrokup tek počeo, Zvezdi već prete izbacivanjem - Sportske.net\nEvrokup tek počeo, Zvezdi već prete izbacivanjem\nKošarkaši Crvene zvezde Diva uspešno su startovali u Evrokupu pobedom protiv Orelana ali su pored pobede zabeleženi i prvi "incidenti" u "Pioniru" zbog kojih će crveno-beli biti novčano kažnjeni ali bi ponavljanje grešaka moglo da donese diskvalifikaciju iz daljeg takmičenja.\nKako su iz Crvene zvezde upozoravali uoči prvog meča grupne faze Evrokupa, kaznena politika organizatora takmičenja biće jako rigorozna pa će i najmanji incidenti izazvani nesportskim navijanjem navijača biti sankcionisani.\nVeć nakon prvog kola Crvena zvezda Diva moraće da plati 2.500 evra zbog dva incidenta koja su se dogodila na meču sa Orleanom.\nUbacivanje rolne toalet papira na teren i ometanje protivničkih igrača laserom dok su izvodili slobodna bacanja za sada će Zvezdu koštati minimalno a ponavljanje ovakvih ispada moglo bi da bude kobno po srpskog predstavnika.\nUkoliko se bude nastavilo sa lošom organizacijom utakmica, odnosno nekontrolisanim ponašanjem navijača na tribinama, Crvena zvezda Diva bi mogla da bude kažnjena sa 10.000 evra, potom, gubljenjem utakmice, oduzimanjem poena, igranjem pred praznim tribinama, pa čak i diskvalifikacijom iz takmičenja.\nOpomena je bila više nego jasna tako da će navijači na narednom meču koji se bude igrao u hali "Pionir" morati da pokažu više sportske kulture kako voljeni klub ne bi ispaštao.\nCrvena zvezda se nakon sutrašnjeg gostovanja Kahasolu u Sevilji 21. novembra sastaje sa ekipom Dinamo Sasarija u hali "Pionir".


Vranjski SNS protiv Tončeva - JUGPRESS\nGodine urušavanja institucija Srbije, njene rasprodaje i bankrota su odavno za nama. Smena vlasti koja je nastupila pobedom Srpske napredne stranke i Aleksandra Vučića, otvorila je sasim novo poglavlje nacionalne istorije, saopštio je danas vranjski SNS.\n“Jug Srbije godinama oseća posledicu parazita društva Novice Tončeva, koji osim besramnog bogaćenja na račun partije kojoj pripada, leči svoje frustracije napadajući upravo one zahvaljujući kojima se jug Srbije više ne pustoši, već unapređuje investiranjem, izgradnjom i rastom životnog standarda njegovih građana.\nDragan Stevanović, državni sekretar u ministarstvu privrede, je najčešće meta ovog surduličkog probisveta, upravo jer je uz inicijativu Aleksandra Vučića, najviše doprineo da se posebna pažnja usmeri na jug Srbije.\nIako je SPS kao koalicioni partner dao svoj doprinos u radu i rezultatima koje je ostvarila aktuelna vlast, to nikako ne može biti opravdanje za nekog ko je iskoristio učešće u vlasti isključivo radi umnožavanja sopstvenog bogatstva.\nJasno je da fukare i lezilebovići poput Novice Tončeva ne praštaju uspeh, naročito onaj koji je ostvaren tu gde su navikli da ušuškani u partijsko leglo, egzistiraju na plećima običnog čoveka kome sem časti, ništa drugo nisu ostavili.\nMi iz Srpske napredne stranke nećemo ćutati na osionost ovog izgrednika. Bahatost nikome dobro nije donela, neće ni ovom vlastodršcu i kabadahiji”, navodi se u saopštenju SNS..


Pridruživanje - Slovenija predlaže proširenje EU na Zapadni Balkan do 2030. godine | Info-ks.net\n03.10.2021 u 10:52\nPridruživanje Slovenija predlaže proširenje EU na Zapadni Balkan do 2030. godine\nEvropska unija bi do kraja decenije trebalo da se proširi na čitav Zapadni Balkan, prema prijedlogu Slovenije koji predstavlja iznenađenje za članice prije samita sljedeće nedjelje, prenosi Tanjug.\nSlovenija, koja trenutno predsjedava Savjetom EU, iznela je u petak ideju o brzom priključenju zemalja, uključujući Srbiju i Bosnu i Hercegovinu, neposredno uoči sastanka evropskih lidera na kojem će se razgovarati o proširenju Unije, piše "Financial Times".\nLideri svih zemalja članica EU i zemalja Zapadnog Balkana, Albanije, Bosne i Hercegovine, Crne Gore, Sjeverne Makedonije, Srbije i Kosova, prisustvovaće samitu u srijedu.\nPrijedlog iznet na sastanku ambasadora u Briselu, kako se navodi, iznenadio je ostale zemlje članice, a neke su ga opisale kao potpuno nerealan, s obzirom na ekonomske i političke izazove u regionu. Proširenje spada u visoko osjetljiva pitanja za EU, koja je podjeljena oko pitanja brzine kojom bi zemljama trebalo dozvoliti pridruživanje, a istovremeno je pod pritiskom da nastavi pristupne pregovore sa balkanskim zemljama koje takođe jačaju svoje veze sa Kinom i Rusijom.\nEU je proširena sa 13 novih država članica između 2004. i 2013. u brzoj ekspanziji, a nakon toga bivši predsjednik komisije Jean-Claude Juncker je obećao da neće biti prijema do 2019. godine.\nDiplomate iz država članica koje žele da Brisel ubrza pregovore sa Zapadnim Balkanom, uglavnom sa istoka i juga bloka, zalažu se postavljanju "ambicioznih planova" za pristupanje, ali priznaju da bi preciziranje "striktnih rokova" bilo "politički eksplozivno", navodi "Financial Times".\nStav EU prema regionu dodatno komplikuje to što pet država članica, Kipar, Grčka, Rumunija, Slovačka i Španija, ne priznaju Kosovo, koje se 2008. proglasilo nezavisnost.\nPredsjednica Evropske komisije Ursula von der Leyen obišla je Zapadni Balkan uoči Samita, ponavljajući svoju podršku zemljama da se pridruže Uniji, ali političari u regionu na ovu temu gledaju sa skepticizmom, jer mnoge države članice ne pokazuju želju za proširenjem.\nKomisija, koja vodi proces evaluacije napretka ka članstvu u EU, rekla je da pregovori sa Albanijom i Sjevernom Makedonijom treba da krenu naprijed "što je prije moguće", pošto je trebalo da te dvije zemlje još prošle godine započnu pristupne pregovore, ali su i dalje blokirane zbog nedostatka jednoglasne podrške članica. Sjeverna Makedonija, jedna od zemalja koje traže pridruživanje, poručila je da pozdravlja pritisak koji Slovenija vrši na Brisel i da je vrijeme da Unija načini takav korak.


Finansijske istrage u predmetima Škorpioni i Ćuška :: EMG :: Ekonomske vesti iz Srbije\nFinansijske istrage u predmetima Škorpioni i Ćuška\n18. avgust 2010. | 15:15\nTužilaštvo za ratne zločine pokrenulo je finansijsku istragu protiv 22 osobe u predmetima "Škorpioni" i "Ćuška" zbog sumnje da poseduju znatnu imovinu prosteklu iz krivičnog dela ratnog zločina.\nOvo je prvi zahtev za oduzimanje imovine osobama koje su osumnjičene ili osuđena za ratne zločine, a odnosi se na četvoro okrivljenih u predmetu "Škorpioni" i 18 u predmetu "Ćuška".\nPred Posebnim Odeljenjem Višeg suda u Beogradu i pred Apelacionim sudom završen je postupak protiv petorice pripadnika jedinice "Škorpioni", u kojem su Slobodan i Branislav Medić osuđeni na višegodišnje kazne zatvora zbog zločina u Trnovu.\nSlobodan Medić komandant te jedinice pravosnažnbo osuđen na 20 godina zatvora izjavio je tokom suđenja da je sve vreme dok je primao platu od 300 nemačkih maraka, a u Tužilastsvu navode da ispituju kako je Medić kupio ili pomogao da se kupi 30 kuća za vreme komandovanja jedinicom.\nTužilaštvo navodi i da su osumnjičeni iz predmeta Ćuška pretresali albanske kuće, pljačkali ih i palili, a od stanovništva su oduzimali gotov novac, zlatan nakit, satove i druge dragocenosti.\nPodatke na osnovu kojih je pokrenuta finansijska istraga u premetu "Ćuška" tužilaštvo je pribavilo na osnovu svedočenja žrtava.\nŽrtve su, kako navode u Tužilaštvu, bile primoravane da na ćebe ispred pripadnika jedinice "Šakali" stave sve što imaju, oduzet im je novac i nakit, a dokumenta su cepana, oduzeti su automobili marke Mercedes BMW, traktori, kamioni...\nFinansijske istrage vezane za imovinu koja je stečena krivičnim delima ratnog zločina odnose se na imovinu počinilaca koja se nalazi i u BiH, Hrvatskoj i u Crnoj Gori.\nU Tužilaštvu najavljuju i mogućnost pokretanja finansijske istrage i protiv osuđenih za zločin na "Ovčari" i u predmetu "Zvornik".


Prosvetari: 5 dokaza da škola ne može da krene 1. septembra\nDruštvo Autor:Nova24. avg. 202009:17 > 10:2471 komentara\nGlavni odbor Unije sindikata prosvetnih radnika Srbije usaglasio se da se od prosvetnih vlasti zahteva odlaganje početka nove školske godine za najmanje dve nedelje, iz, kako su naveli u saopštenju, razloga zdravstvene bezbednosti.\nUnija Sindikata prosvetnih radnika Srbije navela je pet ključnih razloga zbog kojih smatraju da je skoro nemoguće stvoriti zdravstveno bezbedan školski ambijent od 1. septembra.\nMajka trećaka o organizaciji nastave: Ništa mi nije jasno\nAnaliza: Šta sve još nije rešeno pred početak škole\n„Na prvom mestu, lokalne samouprave nemaju novca da nabave maske i dezinfekciona sredstva, pa je potrebno vreme da se škole samoorganizuju i spreme za prijem stotina hiljada učenika i nastavnika.\nDrugo, sistem nije našao način da zaštiti koleginice i kolege iz zdravstveno rizičnih grupa. Zahtevamo da oni rade od kuće i za to tražimo pomoć i podršku stručnog dela Кriznog štaba.\nTreće, škole još uvek nisu dobile redukovane nastavne planove i programe.\nČetvrto, nejasne su procedure nakon mogućeg zaražavanja dece i nastavnika.\nPeto, nema dovoljno izvršilaca, za predložene modele nastave“, navela je Unija sindikata prosvetnih radnika Srbije u saopštenju izdatom posle sednice Glavnog odbora sindikata.\n„Glavni odbor Unije sindikata prosvetnih radnika Srbije smatra da je mudrije učiniti dodatne napore da se makar nešto sa gornjeg spiska reši. U suprotnom, čeka nas početak školske godine koji će ubrzo biti i kraj jer u haotičnoj situaciji koju diktira, kako korona, tako i Ministarstvo prosvete, bez jasnih uputstava, sa manjkom prostora, velikim brojem učenika u odeljenju i velikim brojem inficiranih u Srbiji, skoro je nemoguće 1. septembra obezbediti zdravstveno bezbedan školski ambijent“, zaključio je taj sindikat u saopštenju.\nŠarčević: Nema odlaganja početka škole\nZa razliku od Crne Gore, koja je pomerila početak školske godine za oktobar, mi ne razmišljamo o tome, rekao je za Nova.rs ministar prosvete Mladen Šarčević. On dodaje da „mi, za razliku od njih, imamo sve kompletno i kao onlajn varijantu“.\n„Imamo šest platformi, imamo snimljene materijale za ceo mesec i to se sukcesivno radi.\nMladen Šarčević Foto:Vesna Lalić/Nova.rs\nZa ne daj bože, u slučaju širenja zaraze, mi možemo parcijalno da isključimo regiju po regiju, i tu opciju imamo“, zadovoljan je ministar i spreman za početak školske godine 1. septembra.\nMinistarstvo prosvete je, inače, propisalo osnovne principe po kojima će se odvijati nastava u osnovnim i srednjim školama, kao i u produženom boravku.\nNajvažnija izmena je da školski časovi traju 30 minuta, a čak i oni koji budu pohađali nastavu onlajn, moraće da odgovaraju u školi.\nCeo spisak „noviteta“ oko organizacije nastave od 1. septembra možete naći u ovom našem tekstu.\nRoditelji zbunjeni, potpisivali da „prihvataju rizik da se dete zarazi“\nAko zaposlenima u prosveti nije do kraja jasno kako će to školska godina početi i bezbedno i na vreme, roditeljima je tek teško da shvate kako će se sve odvijati od 1. septembra.\nBeograđanka Iva, majka trećaka, za Nova.rs objašnjava da je potpuno zbunjena i u neverici zbog načina na koji se planira nova školska godina.\n„Bilo mi je prvo suludo da epidemilozi iz Kriznog štaba čekaju predlog Ministarstva prosvete kakav će biti model. Trebalo je prvo da znamo šta je epidemiološki u redu pa onda da ministarstvo prosvete predloži u okviru toga model“, rekla nam je na manje od nedelju dana od početka škole.\nSa druge strane, škole su svaka na svoj način pristupile anketiranju roditelja o tome kako žele da im deca pohađaju nastavu, pa se tako desilo da osnovna škola „Starina Novak“ uz tu anketu „pojasni“ da uz opciju pohađanja nastave u školi roditelj prihvata rizik da se dete tako zarazi koronavirusom.\nFoto: printscreen starina.rs\nDo sada se, inače, samo pet odsto roditelja odlučilo da deca pohađaju onlajn nastavu, a izjašnjavanje o tome traje do 27. avgusta.\nU međuvremenu je makar Krizni štab razrešio kakve maske deca treba da nose u školi – a odgovor je da sve vrste maski dolaze u obzir, uz poruku da je najbolja zaštita od zaraze koronavirusom upravo nošenje maske, držanje distance i redovno pranje ruku.\npočetak školeškolaUnija sindikata prosvetnih radnika Srbije\nDanas počinje prijava: Šta vam je potrebno za vaučer od 15.000\nČilić se iznenada povukao s Vimbldona, Nadalu se „čisti put“\nTatjana se vratila u razrušeni Harkov: Sve je nestalo, ovo je horor FOTO\nĐoković o zabrani Amera: To me motiviše u Londonu, Englezi me iznenadili gestom\nLajčak i Kurti o napretku dijaloga Beograda i Prištine\nMost u Grockoj kao iz horor filma, jedan pogrešan korak i u kanalu ste\nPojačan saobraćaj ka Severnoj Makedoniji, Bugarskoj i Crnoj Gori


RTS :: Tasovac: Medijski zakoni jasno definisali javni interes\nDruštvo Tasovac: Medijski zakoni jasno definisali javni interes\nsubota, 12. sep 2015, 18:07 -> 18:10\nMinistar kulture i informisanja Ivan Tasovac poručio je da su medijski zakoni jasno definisali javni interes, čiju promociju privatni vlasnici medija moraju ozbiljno da shvate.\nIvan Tasovac je u Negotinu ponovio da će do 31. oktobra biti završen proces povlačenja države iz vlasničke strukture medija.\n"Očekujem da to bude prvi korak kada će svima postati daleko vidljivije i jasnije ono sa čime možemo i treba da se ponosimo. Tu je jako velika odgovornost medija i zato mislim da je zapravo dobro što se Ministarstvo kulture i informisanja nalazi na jednom mestu", rekao je Tasovac.\nMinistar kulture je najavio da će u narednoj godini jedan od prioriteta tog ministarstva biti decentralizacija kulutre, ali ne na birokratski način.\nGovoreći povodom jubilarnih 50. Mokranjčevih dana u Negotinu, Tasovac je ukazao da je u poslednjih godinu dana pripreman projekat "Gradovi u fokusu", da će do kraja meseca on biti promovisan.\nTasovac smatra da će se time otvoriti jedna potpuno nova stranica, a da poenta decentralizacije nije u tome da sada predstave iz, recimo, Beograda i Novog Sada gostuju po Srbiji.\nMinistar kulture je poručio i da sa daleko više pažnje Srbi treba da budu svesni onoga što imaju i da se potrude da se što više ljudi sa tim i upozna.